Kakva je budućnost solarnih panela u Srbiji: Ostavite na krovu mesta za sunce - Biznis i Finansije\nHome\tTekstoviB&F Plus\tKakva je budućnost solarnih panela u Srbiji: Ostavite na krovu mesta za sunce\nIako je umesto „jednog od najvećih solarnih parkova na svetu“ Srbija od kompanije „Securum Equity Partners“ dobila samo tužbu, u nadležnom Ministarstvu kažu da je interes za instalisanje kapaciteta za crpljenje sunčeve energije veliki. Saša Svitlica, vlasnik i direktor holandskog konsultantskog preduzeća GreenMonkeys savetuje svima koji grade ili rekonstruišu poslovni ili stambeni prostor da već sada planiraju solarne panele i provuku strujne kablove od električnog brojila do krova, a krov na južnoj strani ostave slobodan za „grejalicu“ na sunce.\nNajveće srpske solarne elektrane su one kod Leskovca i Merdara. Ovaj segment obnovljivih izvora energije uglavnom se svodi na manje sisteme, pionirske poduhvate na krovovima škola, pojedinih institucija i privatnih zgrada. Proletos je iz slovačke kompanije „Prima energy“, prilikom polaganja kamen-temeljca za izgradnju prve solarne elektrane u Vojvodini, najavljeno da će ona početi sa radom u septembru, ali otvaranje se još čeka. Istovremeno, Srbija nema proizvodnju solarnih panela, a sudeći prema aktuelnim tendencijama u svetu malo je verovatno da će je i biti.\nProdor s istoka\nRuže, naime, trenutno ne cvetaju ni postojećim proizvođačima solarnih panela na Zapadu. Samo tokom prošle godine, oko 50 velikih svetskih proizvođača opreme za solarne elektrane je bankrotiralo, dok su drugi izbacili solarne panele iz svog proizvodnog asortimana. Među njima je i nemački gigant “Simens” koji je najavio izlazak iz poslova sa solarnom energijom i fokusiranje na vetar i hidroelektrane kao obnovljive izvore energije. U ovom konglomeratu objašnjavaju da su se na takav korak odlučili u okviru širih nastojanja da povećaju produktivnost i efikasnost, a da očekivanja u poslovima sa solarnom energijom nisu ispunjena zbog, između ostalog, velikog pritiska cena na tržištima.\nManji proizvođači, koji nisu imali mogućnost da se preorijentišu na druge poslove, zatvorili su fabrike. U Hrvatskoj, koja je donedavno prednjačila u izradi solarnih ćelija u ovom delu Evrope, zatvoreno je nekoliko pogona. Stručnjaci ovakav trend objašnjavaju ogromnom konkurencijom na tržištu, pre svega proizvođača sa Dalekog istoka.\nSaša Svitlica, vlasnik i direktor holandskog konsultantskog preduzeća GreenMonkeys objašnjava za B&F da velike kineske firme konkurišu jedne drugoj i obaraju cene neverovatnim tempom. „U situaciji kada cena proizvoda pada 12-20 odsto godišnje, treba biti jako spretan pa uspeti zaraditi na tome“, kaže Svitlica.\nKineska industrija solarne opreme je tokom prethodne decenije rasla velikom brzinom i danas zauzima oko 70 odsto svetskog tržišta. Evropska unija je čak pokrenula anti-damping istragu uvoza kineskih solarnih panela pošto se evropska industrija požalila da paneli iz Kine stižu po ceni ispod tržišne.\nDarko Bjelopavlić, konsultant za pitanja solarnih panela i energije i koordinator portala „solarnipaneli.org“ slaže se da je loše poslovanje evropskih kompanija u ovoj oblasti posledica surovog tržišta solarnih panela, jake konkurencije azijskih kompanija, a verovatno i loših kreditnih uslova koji su učinili da neke zemlje budu loše tržište ovih proizvoda. “Danas mogu opstati samo oni koji stalno usavršavaju svoj proizvod i za specifikovani kvalitet daju najnižu cenu. Velika se energija ulaže u istraživanje solarnih ćelija sa većom efikasnošću i istovremeno jeftinijom proizvodnjom”, kaže Bjelopavlić dodajući da solarna tehnologija, proizvodnja i eksploatisanje svakako imaju budućnost jer društvo počinje da prepoznaje potrebe za solarnim konvertorima, odnosno pogodnostima i prednostima koje nude.\n„Tržište se tek razvija, bar na Balkanu, dok je u savremenom svetu postalo uobičajeno imati neki panel na kući, vikendici ili kamp prikolici. Potrebe za energijom su i dalje velike te ima mesta za sve obnovljive izvore energije. Energija iz fosilnih goriva je limitirana kako proizvodnim kapacitetima tako i rezervama, a najbolji način da se taj nedostatak premosti pruža solarna energija”, tvrdi ovaj sagovornik B&F.\nNemačka daleko, Japan još dalje\nTempo razvoja ovog dela “zelene energije”, kao uostalom i većine drugih investicija, u najvećoj meri zavisi od isplativosti. Saša Svitlica objašnjava da masovna instalacija solarnih panela u nekoj zemlji počinje kada se investicija isplati za šest do 10 godina. Ta kalkulacija zavisi od nekoliko faktora. Prvi je količina svetla. Srbija, primera radi, ima 40 odsto više sunčanih sati nego Nemačka, što znači da za istu proizvodnju struje u Srbiji treba 40 odsto manji solarni sistem, što za isti procenat spušta i cenu. Drugi važan faktor je cena struje koju plaćaju potrošači. U Nemačkoj je ta cena 23 evrocenta po kilovat-satu, a u Srbiji pet evrocenti. To znači da se, primećuje Svitlica, isti sistem u Nemačkoj isplati četiri puta brže.\nKoliko se brzo sistem isplati zavisi i od nivoa subvencija. „Subvencije u Nemačkoj su bile dosta visoke, ali sada sve više padaju jer cena solarnih sistema pada i tržište može da radi i bez subvencija“, kaže Svitlica, dodajući da je najveća subvencija na svetu trenutno u Japanu: 43 evrocenta po kilovat-satu. Razlog je Fukušima. „Sva 54 nuklearna reaktora u Japanu su zatvorena i pitanje je da li će ih ikada ponovo pokrenuti. Taj ogroman nedostatak struje treba nadomestiti, i zato je vlada uvela ovu subvenciju. Kao rezultat, Japanci su počeli da postavljaju solarne panele neverovatnim tempom, odnosno rast iznosi 120 odsto godišnje“.\nIako je cena električne energije u Srbiji među najnižim u Evropi, Svitlica tvrdi da se ulaganje u solarne panele i ovde ipak isplati. U ovom trenutku rok isplate jeste suviše dugačak, Svitlica ga procenjuje na oko 20 do 25 godina, ali „ne treba zaboraviti da cene ubrzano padaju svake godine i da ono što je ove godine neisplativo, sledeće je skupo, godinu posle toga isplativo na duži rok, a posle toga jeftino“.\nOn kao primer navodi plazma televizore čija je cena 2001. dostizala 26.000 evra, a danas su dostupni gotovo svačijem džepu. „Solarni paneli su elektronika i zakon padanja cena važi na isti način kao i za kompjutere i televizore“, kaže Svitlica. Zato on savetuje sve one koji nameravaju da grade ili rekonstruišu poslovni ili stambeni prostor da već sada planiraju solarne panele i provuku strujne kablove od električnog brojila do krova, a krov na južnoj strani ostave slobodan.\nOn procenjuje da će se pad cena nastaviti. Do sada su evropske zemlje kao Nemačka, Italija i Španija bile vodeća solarna tržišta zbog subvencija. Sada se trend okreće na Aziju i uskoro Severnu i Južnu Ameriku i konačno na Afriku. Svaki put kada se tržište proširi, povećava se kapacitet i cene još više padaju. To, zauzvrat, povećava tržište i tako nastaje vrzino kolo padajućih cena. „Odlična vest za zemlje poput Srbije“, zaključuje Svitlica.\nU opticaju krupni ulozi\nPrema rečima Darka Bjelopavlića, uvođenje solarne energije u Srbiji dosad je išlo polako, ali „oprezno i trezveno“. Prvi razlog koji je u velikoj meri stopirao investicije minulih godina bio je nekonkurentnost feed-in tarife u odnosu na zemlje Evrope. U Srbiji je, naime, bila fiksna vrednost za subvencionisanu cenu struje iz solarnih panela i to 23 evrocenta po kilovat-satu, bez razlike da li je reč o sistemu na zemlji ili na objektu. To je odbijalo investitore jer su investiciono atraktivne zemlje poput Nemačke, Češke, Italije ili Španije imale daleko veće i povoljnije tarife uz dodatne povoljnosti banaka i/ili samih država.\n„U svetu solarnog biznisa važi gledište da ako je povrat uloženog kapitala odnosno ROI manji od 10 odsto, ne treba investirati. Sa tadašnjim cenama opreme za solarne elektrane mi smo imali vreme povraćaja novca između 9,5 i 11,5 godina, uz loše kreditne uslove. Takođe, svuda je vreme trajanja otkupa ili podsticajni periodi bilo 20 ili čak 25 godina, ređe 15, dok u je Srbiji bilo i ostalo 12 godina“, kaže Bjelopavlić. Treba, dodaje on, pomenuti i zakonsku regulativu i veliki broj dozvola koje su činile da se čeka i po godinu dana za pokretanjem gradnje. „Na žalost, danas investitor nema garanciju da će država sklopiti ugovor sa njim iako je pribavio sve potrebne dozvole i garancije. To dodatno otežava investiranje, ali i upućuje da samo krupni ulozi budu u opticaju“.\n„Prema tome, u Srbiji će se graditi sistemi većih snaga, 100-500 kilovata, ređe jedan megavat, ali i oni manji, 30-50 kilovata. Interesovanja ima među građanima, posebno za sisteme na krovovima snage 10 do 30 kilovata. Dodatno interesovanje su pokazale neke fabrike koje bi na svojim halama postavile solarne sisteme i tako u budućnosti sebi smanjile račun za struju“. Ovo, dodaje Bjelopavlić, može biti interesantna tema za razmišljanje, da se budućim investitorima ponudi takva solucija: oni se povežu na mrežu, troše tu energiju, a da višak, ako ga bude bilo, prodaju EPS-u.\nZa sticanje statusa povlašćenog proizvođača energije iz energije sunca vlada veliko interesovanje investitora, a kapacitet je skoro popunjen – preostalo je oko 200 kilovata za elektrane snage do 30 kilovata, kažu za BiF u Ministarstvu energetike, razvoja i zaštite životne sredine, ističući da se isti postupak primenjuje prema svim investitorima u okviru kvote od 10 megavata definisane za povlašćene proizvođače koji koriste solarnu energiju. Ipak, zbog ograničenog kapaciteta i velikog interesovanja, nisu svi podnosioci zahteva dobili pravo na status privremenog povlašćenog proizvođača.\nOd stupanja na snagu nove uredbe u aprilu ove godine izdato je ukupno 43 pozitivnih rešenja, od čega tri za status povlašćenog proizvođača i 40 privremenih statusa i to:\n– na krovu do 30 kilovata: 30 pozitivnih rešenja\n– na krovu od 30 kilovata do 500 kilovata: devet pozitivnih rešenja\n– na zemlji: četiri pozitivna rešenja\nZa one proizvođače koji ne dobiju status povlašćenog proizvođača, a imaju višak energije, postojaće mogućnost da te viškove prodaju “EPS snabdevanju“, po ceni po kojoj EPS nabavlja ili proizvodi električnu energiju.\nTakođe, u zavisnosti od finansijskih mogućnosti države i rasta BDP-a, od 2014. godine će se razmotriti eventualno povećanje kvote za solarnu energiju, u okviru cilja postavljenog do 2020. godine, najavljuju u resornom ministarstvu.\nDržava, inače, ograničava podsticaje na 10 megavata. Prema novim uredbama od februara ove godine, kvota je sa postojećih pet proširena za još pet megavata. Drugim rečima, u sadašnju kvotu od 10 megavata uračunata je i stara kvota od pet megavata.\nPrema Uredbi o merama podsticaja za povlašćene proizvođače električne energije i Uredbi o uslovima i postupku sticanja statusa povlašćenog proizvođača električne energije, država subvencioniše tri kategorije solarnih elektrana:\n1. na objektu snage do 30 kilovata, ukupno dva megavata;\n2. objektu snage od 30 kilovata do 500 kilovata, ukupno dva megavata\n3. na zemlji, ukupno šest megavata.\nOsim navedenih podsticaja, država trenutno nema drugih linija za podršku solarnim elektranama.


Koncert “Goblina” u kafeu “Pozornica” u Nišu – Niški.Press – Sa Vama 24h\nHome›Društvo›Koncert “Goblina” u kafeu “Pozornica” u Nišu\nKoncert “Goblina” u kafeu “Pozornica” u Nišu\nPoslednji put u Nišu nastupili pre 4 godine; foto: V. K.\nU petak, 17. septembra, na platou kafea “Pozornica” u niškoj Tvrđavi nastupiće šabački pank sastav “Goblini”. Kako saopštavaju organizatori, neće biti potrebne potvrde o vakcinaciji ili negativnom testu na koronu, jer će koncert biti održan sa manjim brojem ljudi.\nLegendarni pankeri nastupiće ponovo u Nišu posle četiri godine, a prema najavama ogranizatora, promovisaće studijski album “Jednina”, koji je objavljen pre skoro dve godine pod okriljem beogradske izdavačke kuće “Metropolis Music”.\nPored pesama sa pomenutog albuma, na repertoaru će se, naravno, naći i sve miljenice publike, kao što su “Anja”, “U Magnovenju”, “Ima nas”, “Daleki put”, “Cipjonka”, “Voz” i druge. Koncert će trajati skoro 2 sata i biće jedan od retkih celovečernjih koncerata Goblina ovog leta – navodi se u najavi koncerta.


Podsetimo, u Kotoru od sinoć vlada opsadno stanje zbog ubistva Veska Vukotića, oca vođa škaljarskog klana, koji je krajem 2014. godine zaratio sa kavačkim klanom, nakon nestanka pošiljke od 300 kilograma kokaina iz Južne Amerike.\nVukotić je ubijen sinoć ispred svoje kuće u naselju Dobrota, kod apartmana "Vukotić" u 20.45 sati kada je nepoznati mladić sa kačketom ispalio nekoliko hitaca u njega i pobegao. Žrtva je preminula u bolnici usled zadobijenih povreda.\nPolicija je odmah izašla na mesto nesreće i od tad je blokiran ceo grad. Pretresano je svako vozilo i svi prolaznici. Inspektori su izvodili ljude iz automobila, koji su detaljno pretresani, kao i vozila.\nImajući u vidu da postoje dve osobe poznate javnosti, istog imena - Veselin Vukotić, te da je jedan, koji je rođen 1958. godine, bio akter kriminalnih igara širom Evrope od osamdesetih godina do sada, valja naglasiti da je drugi Veselin Vukotić, koji je ubijen sinoć, bio otac vođa kriminalnog klana škaljaraca.\nVeselin (u sredini) na suđenju sinu Jovici, u društvu manekenke Dejane Živković, Jovičine devojke\nIpak, ime likvidiranog Vukotića pominje se u jednom policijskom izveštaju: naime, on se nalazio u automobilu sa svojim sinom Jovanom, u trenutku u kome je Jovica pucao na vozilo Tamare Zvicer, koja se nalazila u kolima sa maloletnom ćerkom. Tamara Zvicer supruga je Radoja Zvicera, za koga se veruje da je vođa kavačkog klana.\nSumnja se da je Jovica Vukotić pokušao da ubije Zvicerovu u naselju Dobrota u Kotoru, tako što je svojim "audijem" crne boje prilikom mimoilaženja, prvo preprečio put njenom "golfu", a zatim ispalio hitac iz pištolja. Hitac nije pogodio ženu, dete, niti vozilo u kome su bile, već drugo vozilo koje je bilo parkirano u blizini.\nTakođe, ime Veselina Vukotića pominje se još jednom: naime, 2013. godine na njegovu kuću bačena je kašikara, ali tom prilikom niko nije povređen.\nDakle, ko su sinovi ubijenog Veselina Vukotića?\nBraća Vukotić, Jovan i Igor, nekoliko puta bili su meta napada u Kotoru i Beogradu. Još 2008, na priobalnom putu u Dobroti, na automobil Jovice Vukotića ispaljeno je više hitaca iz automatskog oružja.\nJovica Vukotić (39), poznat je kao vođa škaljarskog klana, a njegovi najbliži saradnici su rođeni brat Igor Vukotić i sugrađanin Igor Dedović. Poznat je po tome što, uprkos tome što protiv njega postoje brojne optužbe, krivicu za njegove zločine često prezimaju njegovi bliski saradnici. Njegova grupa dovodi se u vezu sa klanom Luke Bojovića, sa kojom je zajedno švercovala i distriburiala drogu širom Evrope.\nRat sa kavčanima\nTrista kila kokaina nestalo je u španskoj luci Valencija krajem 2014. godine, i od tada traje rat između škaljaraca i kavčana. Ova dva klana do tog trenutka činila su jedan, kotorski klan, kada su se rascepila na dva tabora, koja su nazive dobili po kotorskim prigradskim naseljima.\nPoslednja pravosnažna presuda za pucnjavu u diskoteci "Madam Koko" u julu 2012. kada je ranjen Dejan Deković, potvrđuje da osobe za koje se veruje da rukovode klanovima retko kada odgovaraju, a i kada odgovaraju kazne su simbolične.\nJovan Vukotić je tada pravosnažno oslobođen optužbi, dok je njegov brat Igor osuđen na osam meseci zatvora, a Jovan Jovanović, za koga se veruje da je član ovog klana, na 14 meseci zatvora. Tužilaštvo ih je u startu sumnjičilo za pokušaj ubistva, ali je kasnije to preinačeno i optuženi su za izazivanje opšte opasnosti za šta je blaža kaznena politika.\nPrilikom pretresa Vukotićeve kuće i blindiranog vozila, u decembru 2016. godine, nađen je pištolj, ali vlasništvo oružja nije bilo moguće povezati sa njim, jer je krivicu na sebe preuzeo Nikšićanin Petar Damjanović, koji je zbog toga i robijao.\nVukotić i Živkovićeva\nNekoliko meseci u zatvoru\nTakođe, 2013. godine osuđen je i na tri meseca zatvora zbog pištolja koji je, prilikom pretresa, u naselju Škaljari u Kotoru, nađen u njegovom blindiranom džipu.\nVeza sa manekenkom i hapšenje\nOsim po ratu između škaljaraca i kavčana, o Jovanu Vukotiću su pisalo i na stranama "žute štampe" zbog veze sa manekenkom iz Beograda Dejanom Živković, inače ćerkom Radomira Živkovića, bivšeg ambasadora Srbije u Kongu. Vukotićevih fotografija u javnosti je veoma malo, a na svojim profilima na društvenim mrežama, manekenka je postavljala njihove zajedničke fotografije, gde je doduše Jovičino lice je uvek bilo zamagljeno.\nUpravo se Živkovićeva nalazila sa Vukotićem prilikom njegovog hapšenja u Antaliji, odakle je isporučen Srbiji, imajući u vidu da Vukotić ima srpsko državljanstvo.\nVukotić i Živkovićeva prošlog leta su duže od mesec dana živeli u iznajmljenoj kući u oblasti Lara u turskom letovalištu Antalija, a od aprila 2018. putovali su po Evropi zajedno, pre nego što je uhapšen u septembru.\nJovan je uhapšen kada je sa Dejanom otišao do jedne prodavnice. Čim su izašli iz skupocenog automobila, prišli su im turski policajci i uhapsili vođu "škaljaraca", za kojim je Grčka raspisala Interpolovu poternicu zbog sumnje da je organizovao šverc 135 kilograma kokaina. Kod njega je tada pronađen i falsifikovani makedonski pasoš. Naočigled srpske manekenke stavljene su mu lisice i odveden je u pritvor.\nVeselin Vukotić i Dejana Živković na Jovanovom suđenju\nOn je putovao sa makedonskim pasošem, u kom je bilo upisano drugo ime, ali stavljena njegova fotografija, dok je Dejana koristila svoj pasoš. Upravo je zbog ovog pasoša protiv njega pokrenut postupak pred Drugim osnovnim tužilaštvom, u koje je juče, uz jake mere obezbeđenja pripadnika Specijalne antiterorističke jedinice, doveden na saslušanje.\nDeportovan je u Srbiju, pod izuzetno jakim merama obezbeđenja.\nSprovođenje Vukotića pod jakim obezbeđenjem\nS obzirom na to da je za njim raspisana Interpolova poternica Grčke, a da Turska i Grčka godinama nemaju dobre političke odnose, umesto da bude izručen toj državi koja ga traži, on je proteran. Pošto ima i crnogorsko i srpsko državljanstvo, odluka je bila na turskom pravosuđu da li će ga izručiti Srbiji ili Crnoj Gori. Kako je izručen Srbiji, našoj državi ustupljeno je i vođenje ovog postupka.\nOn se trenutno nalazi u našoj zemlji, na izvršenju kazne od 15 meseci zatvora, upravo zbog falsifikovanog pasoša.\n- Kako ste sudili, tako vam Bog pomogao i Vasilije Ostroški najveća svetinja - rekao je sudiji Drugog osnovnog suda Vesko, kada je Jovanu presuđeno ovih 15 meseci robije.\nIgor Vukotić, prema sumnjama crnogorskih istražitelja, imao je dogovor sa grupom Nikšićanina Ranka Radulovića da razmenjuju alibije, kako bi jedni u korist drugih izvršavali likvidacije i tako ostali nekažnjeni.\nTakođe, Igor je na optužnici Specijalnog državnog tužilaštva, koje ga sumnjiči da je sa Nikšićaninom Rankom Radulovićem i albanskim državljaninom Erogenom Brajovićem formirao kriminalnu grupu koja je planirala više likvidacija članova kavačkog klana, ali i policijskih funkcionera, bivših agenata tajne službe i glavnog specijalnog tužioca Milivoja Katnića.\nIgor Vukotić nalazi se u bekstvu.\nOtac Igora i Jovice ih je branio u medijima.\n- Što se tiče dezinformacije koju su objavili štampani mediji u Crnoj Gori i Srbiji da su uhapšena braća Jovan i Igor Vukotić, istinita je taman koliko i optužnica koja je podignuta protiv Igora od strane Specijalnog državnog tužilaštva, u kojoj tvrde da je bio spreman na likvidaciju pojedinih policijskih inspektora za koje nikada nije čuo - rekao je Veselin Vukotić medijima u septembru, nakon što je Jovica uhvaćen sa lažnim pasošem.\nDodao je sledeće:\n- Verovatno su ti ljudi upali u paranoju zbog radnji koje su organizovali, pa su našli nekog nesrećnog narkomana da sva ta nedela opere i svali krivicu na nedužne ljude. Pominju velike cifre, i malo su se precenili. Ne znam ko danas ima toliki novac da plati za dva čoveka ako to nemaju njihovi saradnici iz druge ekipe, koji su sa njima u veoma bliskim odnosima. Ne treba se igrati sa čestitim crnogorskim porodicama jer kad-tad sve dođe na naplatu i istina izađe na videlo. Nadam se da u ovoj našoj večnoj Crnoj Gori ima časnih i pametnih ljudi koji takve nečasne radnje neće dozvoliti i koji će se držati istine i sprovoditi zakone naše države - istakao je tada Vukotić stariji.


• Vikend u znaku američkog fudbala\nDrugo po redu prvenstvo Balkana u američkom fudbalu Balkan Bowl održaće se od 28. do 30. oktobra u Somboru na Gradskom stadionu Radnički - piše u pozivu organizatora.\nPored reprezentacije Srbije, na takmičenju će učestvovati i izabrane selekcije Slovenije, Hrvatske i all star tim Saveza američkog fudbala Vojvodine. Očekuje se da šampionat okupi preko 160 takmičara i takmičarki iz regiona, koji će se tokom dva dana nadmetati u četiri kategorije američkog fudbala. Šef i koordinator tima za organizaciju Balkan Bowl-a 2016 Vukašin Simonović, uz podsećanje na sličan događaj koji se odigrao pre dve godine, istakao je da su regionalno povezivanje, edukacija takmičenje glavni ciljevi organizacije jednog ovakvog regionalnog takmičenja. – Cilj Balkan Bowl-a je regionalno povezivanje sa savezima, klubovima i igračima, razmena stečenih znanja i iskustava, kako na terenu tako i van njega. Ove godine upriličićemo i predavanja o povredama i prevenciji povreda u američkom fudbalu, kao i upoznavanje sa antidoping pravilima i kontrolom, tako da ćemo značajnu pažnju posvetiti i edukaciji. I na kraju, kao sastavni i neizostavni deo, imamo i takmičenja koja obogaćujemo za po jednu kategoriju svakim novim Balkan Bowlom – pojasnio je Vukašin Simonović, inače predsednik KAF Wild Dogs iz Novog Sada. Logističku podršku u organizaciji događaja bezrezervno su pružile institucije Grada Sombora koji će od naredne sezone imati prvoligaša u domaćoj ligi. Sombor je izabran jer ima odlične uslove i infrastrukturu, počevši od doma učenika u kom će biti smešteni takmičari, pa sve do Gradskog stadiona koji ispunjava sve uslove za održavanje ovakve manifestacije. Predrag Mandić, član organizacionog tima ispred Sportskog saveza Grada Sombora i KAF Celtis, ne krije zadovoljstvo time što će njegov grad biti domaćin ovog značajnog događaja. – Ovim smo dobili potvrdu dobrog rada u prethodne dve godine. Imamo priliku i da edukujemo građane o američkom fudbalu i time ublažimo predrasude koje postoje. Imamo nameru takođe i da informišemo mlade ljude o ovom sportu, čime želimo da privučemo i neke nove klince oko kojih ćemo graditi budućnost tima, kao i da se za početak stabilizujemo kao prvoligaši i podignemo sve na viši nivo u svim uzrasnim kategorijama – rekao je Mandić, dodajući da pripreme oko organizacije teku po planu. Klub američkog fudbala Sombor Celtis će ovom manifestacijom proslaviti i desetogodišnjicu kluba, a ona je ove godine posvećena mlađim kategorijama Celtisa koji igraju fleg fudbal (bezkontaktnu verziju američkog fudbala) i koji će odigrati revijalan meč protiv Reprezentacije Slovenije.\nProgram (subota od 10 do 13:45): Fleg turniri - U15, žene, seniori, 16 - 18 sati: predavanje povrede i prevencija u američkom fudbalu, antidoping. Nedelja - 14 sati: Utakmica U19 Srbije - Slovenija, u poluvremenu revijalni meč, U15 fleg fudbal KAF Sombor Celtis – Slovenija.\nsavamajstor @ Čet, 27.10.2016. 07:38\namerički fudbal balkan bowl fleg turnir kaf celtis kaf wild dogs novi sad povrede i prevencija u američkom fudbalu predrag mandić selekcija hrvatske selekcija slovenije sombor sport vukašin simonović\nPosetilaca online: 50


TM Roh, predsednik i načelnik sektora za mobilne komunikacije, Samsung Electronics, u svom najnovijem obraćanju javnosti najavio je šta se može očekivati za predstojeći Galaxy Unpacked 2021: Get Ready to Unfold, koji će se održati 11. avgusta u 16.00 sati preko zvaničnog YouTube kanala kompanije, kao i službene web stranice. TM Roh se osvrnuo na prethodnu godinu, navodeći kako je kompanija razvila svoju Galaxy Z seriju pametnih telefona, koja će preoblikovati sam doživljaj pametnog telefona i doneti potpuno novo korisničko iskustvo. Takođe, naveo je kako Samsung nastavlja da se fokusira na epsko iskustvo kamere, vrhunske tehnologije, dugotrajnu bateriju i snažnu zaštitu.\nTM Roh takođe ističe saradnju sa liderima u industriji kao što su Google i Microsoft, koja je rezultirala tehnologijom koja je sigurna i prilagođena današnjoj ubrzanoj svakodnevnici. „Kontinuirano zajednički razvijamo najsavremenija sigurnosna rešenja u saradnji s ključnim partnerima kako bismo zaštitili uređaje i privatnost svakog našeg korisnika. Tako će se svim aplikacijama i podacima upravljati potpuno bezbedno“, rekao je TM Roh.\nOno što je takođe zanimljivo i što je bitno naglasiti u vezi sa Galaxy Note serijom, je da umesto za ovo doba godine uobičajenog predstavljanja Galaxy Note pametnih telefona, novi uređaji uključivaće i neke od omiljenih karakteristika Note pametnih telefona.


Islamska zajednica za porez duguje 3,15 miliona eura, MCP dva miliona… | onogošt.me\nIslamska zajednica za porez duguje 3,15 miliona eura, MCP dva miliona…\nDirektor Poreske uprave Miomir M. Mugoša kazao je na kontrolnom saslušanju u Skupštini da ne postoji niti jedan poreski obveznik u Crnoj Gori koji je oslobođen obaveze prijavljivanja i plaćanja poreza suprotno zakonskim propisima, te da je poreski dug smanjen za 210 miliona eura.\n“Poreska uprava svoje postupanje temelji na jednakom tretmanu svih obveznika, ulažući maksimalne napore da obezbijedi naplatu poreza i visok stepen poštovanja poreskih propisa bez obzira na kategoriju poreskih obveznika, vlasničku strukturu ili političku pripadnost istih. U periodu od 2016.godine do 2019.godine ostvarena ukupna bruto naplata od 4.168 milijardi eura, plan naplate premašen za 201 milion eura”, naveo je Mugoša.\nGovoreći o dugu vjerskih organizacija, Mugoša je kazao da poreski dug Mitropolije crnogorsko-primorske iznosi 2,09 miliona eura, Mešihata Islamske zajednice 3,15 miliona eura, Crnogorske pravoslavne crkve 547 eura, dok Nadbiskupija Barska duguje 91 hiljadu eura, a rimokatolička crkva 36 hiljada eura.\nOn je kazao da će i vjerske zajednice moći da se prijave za odloženo plaćanje poreskih obaveza na 24 rate.\nMugoša je kazao da je u 2020.godini Poreska uprava uprkos izazovima pandemije Covid-a 19 ostvarila naplatu od 535,5 miliona eura.\nKako je naglasio, napori Poreske uprave da unaprijedi stepen poreske discipline rezultiralo je smanjenjem poreskog duga kod značajnog broja obveznika.\n“Kompanija AD “Rudnik uglja” Pljevlja značajno je smanjila dug, AD “13 jul Plantaže” u potpunosti izmirili dug”, naveo je Mugoša.\nOn je kazao i da Poreska uprava preuzima sve zakonom propisane mjere za naplatu poreskih obaveza kod grupacije “Vektra”.\n“Od Doo “Vektra Jakić” Pljevlja od početka reprograma naplaćen je iznos obaveza 1.607.559 eura i podnijet prijedlog za pokretanje stečajnog postupka poreskog dužnika”, ističe Mugoša.\nU Crnoj Gori je od početka godine do 20. jula zaposleno svega 3.995 sezonskih radnika, što je gotovo tri puta manje nego u prethodnoj, kada je posao dobilo 11.595 sezonaca. Iz Zavoda za zapošljavanje (ZZZCG) su za Dan kazali da je u normalnim okolnostima, u sezoni minulih godina, u prosjeku radilo nešto više od četvrtine ukupnog broja registrovanih nezaposlenih u Crnoj Gori.\nMPRR: Pčelarima pomoć od 77.000 eura\nRok za prijavljivanje za besplatnu pomoći mikro i malim preduzećima kroz kampanju "Dobro je to", koju je osmislila i realizuje kompanija Amplitudo, ističe 15. avgusta, a preduzetnicima će biti obezbijeđene usluge vrijedne 50.000 eura.\nMinistarstvo finansija u saradnji sa ekspertima MMF počeće izradu ocjene sistema upravljanja javnim investicijama, što je jedan od uslova da Crna Gora dobije drugu tranšu od 30 miliona eura povoljne pozajmice EU. To je navedeno u dokumentu o potrebi za ocjenjivanje sistema upravljanja javnim investicijama, koji je Vlada usvojila u četvrtak.\n10:15 Liste predale šest koalicija i šest političkih partija\n9:45 Nepovoljne vremenske prilike za vožnju\n9:09 Teniska liga u Gvozdenicama: Od rekreacije do takmičenja koje prerasta u tradiciju\n8:48 Vujošević: Važno da vakcina bude efikasna, ali i jeftina\n8:27 Zaposleni u domovima starih rotiraju se po grupama na 15 dana\n5.8. 7:52 Tereni OŠ “Milija Nikčević” zapušteni, Perošević: Imamo plan za uređenje dvorišta


Novembar 2010. – Stranica 12\nIzložba u galeriji “Likum 76”\n1. Novembra 2010. Arhiva Visoko.co.ba\nU visočkoj galeriji “Likum 76” u srijedu u 19:00 će biti upriličeno otvorenje izložbe ČETIRI AUTORA IZ ZENICE. Otvorenje izložbe je u 19:00 sati, u srijedu 03.novembra, a na ovoj izložbi publici će se predstaviti autori Bajramović, Šetka, Kukavica i Vrbić-Mačak.\nNačelnik Alibegović podržao inicijativu FK “Zanatlija” o plastičnoj travi na pomoćnom terenu stadiona Luke\n1. Novembra 2010. 19. Avgusta 2020. Arhiva Visoko.co.ba\nDanas je u Općini Visoko održan sastanak, a vezan za inicijativu FK Zanatlija da se na stadionu Luke, tačnije pomoćnom terenu stadiona Luke postavi tzv. plastična trava. Sastanku su prisustvovali u ime Zanatlija Muhamed Husić, Mirza Laletović, Slobodan Kokoruš i Mirza Husić, kao predstavnik Općine osim načelnika Muniba Alibegovića prisutan je bio i pomoćnik načelnika …\nKuglaši visočke Bosne ubjedljivo su savladali ekipu Krivaje u okviru 8.kola Prve lige Federacije, rezultatom 8:0 ili 3178:2901 u oborenim čunjevima što je razlika od čak 277 čunjeva. Utakmica se igrala u Maglaju, a najbolji pojedinac Bosne bio je Dženan Ganić sa 543 oborena čunja. Haris Nurudinović je oborio 537 čunjeva, a posebno vrijedi izdvojiti …


Šušnica: Izvršenje budžeta malo, najveće investicije tek treba da se realizuju\nNaslovna Info Opštinske vesti Šušnica: Izvršenje budžeta malo, najveće investicije tek treba da se realizuju\nRazmatran šestomesečni izveštaj o izvršenju opštinskog budžeta\nBAČKA PALANKA: Izveštaj o izvršenju budžeta za period januar-jun 2019. Opštine Bačka Palanka razmatran je na današnjoj sednici Opštinskog veća.\nUkupno ostvareni prihodi za prvih šest meseci 2019. godine iznose 754.765.151,05 dinara što u odnosu na planiran iznos prihoda iznosi 36,48 posto. Kada su u pitanju rashodi u istom izvršnom periodu oni iznose 677.910.590,28 dinara, što je u odnosu na planirane rashode 32,77 posto.\nPredsednik opštine Bačka Palanka, Branislav Šušnica smatra da je izvršenje budžeta malo, ali je naglasio da je ove godine, prvi put posle dužeg niza godina, usvojen rebalans budžeta na vreme koji je ušao u šestomesečni izveštaj.\n„Sve planirane velike investicije još nisu realizovane, i očekujemo da se one završe u toku leta i jeseni. Završetkom tih investicija, izvršenje će biti veće pa će devetomesečni izveštaj svakako biti prihvatljiviji“, rekao je Šušnica.\nPored tačke o izvršenju budžeta, većnici su razmatrali i informacije o stepenu usklađenosti planiranih i realizovanih aktivnosti iz programa poslovanja javnih preduzeća. Predsednik opštine, Branislav Šušnica kao nainteresantije izdvojio je poslovanje JKP „Komunalprojekt“-a, koje je u prvoj polovini godine poslovalo pozitivno.\nPrethodni tekstEtiopija postavila novi rekord: 200 miliona stabala drveća zasađeno u jednom danu\nSledeći tekstPrioritet opremanje sala po školama u Bačkoj Palanci


5 Dec 2019, 14:02 Tanjug Maja Stepanović\nNećemo da gledamo u mete, već u budućnost, poručio je danas predsednik Srbije Aleksandar Vučić na otvaranju radova na izgradnji autoputa i brze saobraćajnice Ruma-Šabac-Loznica i istakao da će se već za tri i po godine stizati za samo sat vremena od Beorada do Drine.\n"Napravili smo razliku između 'nišanjenja' i povezivanja, između mržnje i prijateljstva i rada, između nasilja i elementarne pristojnosti", poručio je Vučić. Predsednik Srbije Aleksandar Vučić najavio je danas će uskoro početi rekonstrukcija pruge Valjevo-Vrbnica, čime će, rekao je, čitavo Podrinje biti spojeno i sa Zlatiborskim okrugom i sa Crnom Gorom. Vučić je danas prisustvovao početku radova na izgradnji autoputa i brze saobraćajnice Ruma-Šabac-Loznica, a odgovorajući na pitanje novinara o projektima u Loznici, rekao je da se u tom kraju mnogo toga promenilo i da to može da se oseti.\nOpozicija pretnjama da ću završiti kao Aleksandar Obrenović neće sruštiti izgrađene autoputeve i fabrike, poručio je danas predsednik Srbije Aleksandar Vučić i istakao da je siguran da građani znaju kojim putem Srbija ide. Komentarišući nove pretnje koje su mu upućene na društvenim mrežama, te na pitanje novinara kako vidi to što su Boško Obradović i njegove pristalice rekli da će da završi kao Aleksandar Obrenović, rekao je da to neće promeniti činjenicu da su sada plate i penzije veće nego ikada. Predsednik Aleksandar Vučić prokomentarisao i je izjavu gradonačelnika Šapca Nebojše Zelenovića, da je došao u Šabac da označi početak radova na izgradnji auto-puta Ruma-Šabac-Loznica u okviru predizborne kampanje, rekavši da nijedan auto-put nije otvorio u izbornoj kampanji.\n"Sram te bilo. Nikad nijedan auto-put nisam dolazio da otvorim u izbornim kampanji i ja auto-puteve završavam po Srbiji, kao što se vidi. Niko od njih ni ovakve pripremne radove nije bio u stanju da uradi", poručio je Vučić.\nPredsednik Aleksandar Vučić izjavio je danas da nije znao za organizaciju skupova podrške njemu u nekoliko gradova, te zamolio ljude da se ne okupljaju, već samo da nastave da rade, jer, ističe, rad niko ne može da pobedi. "Molim ih da ne organizuju te skupove. Beskrajno sam im zahvalan, jer, iako me nisu pitali, to pokazuje da ti ljudi imaju neku emociju, a pre svega da su zabrinuti za budućnost svoje zemlje", rekao je Vučić u Šapcu komentarišući skupove podrške njemu.\nU Srbiji se sutra održavaju redovni parlamentarni, pokrajinski i lokalni izbori, u okolnostima epidemije korona virusa,…


Bijela kuća - Srpskainfo\nPaket u kome je bio otrov ricin i adresiran na predsjednika SAD Donalda Trampa presrele su službe bezbjednosti početkom ove sedmice, rekli su zvaničnici.\nNAPRAVLJEN PROSTOR ZA INVESTICIJE Vučić: Vašington poslije 30 godina otvorio vrata Srbiji\nPoslije tri decenije vrata Bijele kuće smo uspjeli da odškrinemo, izjavio je večeras predsjednik Srbije Aleksandar Vučić.\nU Ovalnoj sobi Bijele kuće u Vašingtonu danas su delegacije Beograda i Prištine potpisale sporazum o normalizaciji ekonomskih odnosa.\nGLAS AMERIKE NAJAVLJUJE Vučić i Hoti danas sa Trampom na ceremoniji potpisivanja\nPredsjednik SAD Donald Tramp sastaće se danas sa predsjednikom Srbije Aleksandrom Vučićem i premijerom privremenih prištinskih institucija Avdulahom Hotijem u Ovalnoj kancelariji, te prisustvovati ceremoniji potpisivanja i trilateralnom sastanku.\nPredsjednik Srbije Aleksandar Vučić izajvio je večeras u Vašingtonu, poslije razgovora sa predstavnicima Prištine i kabineta američkog predsjednika Donalda Trampa, da nije mogao da prihvati dokument u kojem je stajala odredba o uzajamnom priznanju Srbije i Kosova.\nAmerički predsjednik Donald Tramp ignoriše najperspektivniji model za rješenje problema Kosova, po uzoru na nedavni sporazum između Izraela i Ujedinjenih Arapskih Emirata, tvrdi Edvard P. Džozef sa američkog univerziteta Džons Hopkins.\nBEZ NOVIH NESPORAZUMA Dodik: Vučićeve poruke jasno govore da Srbija želi mir, kompromis i stabilnost\nSrpski član Predsjedništva BiH Milorad Dodik izjavio je Srni da poruke koje je neposredno pred ulazak u Bijelu kuću uputio predsjednik Srbije Aleksandar Vučić su poruke koje bi trebalo pažljivo i dobro čitati a iz kojih jasno proizilazi da Srbija želi kompromis, mir, stabilnost i napredak.\nNa početku sastanka sa predstavnicima Prištine u Bijeloj kući, predsedniku Srbije Aleksandru Vučiću uručen je papir po kojem Srbija danas treba da prizna nezavisno Kosovo!\nAMERIKANCI SUMNJAJU U DOGOVOR Vučić se usprotivio stavljanju priznanja na sto\nAmerički kongresmen Eliot Engel izjavio je, uoči razgovora Beograda i Prištine u Bijeloj kući, da bi konačan dokument trebalo da dovede do uzajamnog priznanja.\nSASTANAK U BIJELOJ KUĆI 4. SEPTEMBRA Mekarti: Ekonomska saradnja olakšava put ka pomirenju\nIako je teško razmatrati ekonomska pitanja van političkog konteksta, pristup dijalogu Beograda i Prištine sa ekonomskog stanovišta je veoma značajan, izjavio je Pol Mekarti, regionalni direktor za Evropu Međunarodnog republikanskog instituta.\nPRIHVATIO PREDSJEDNIČKU NOMINACIJU Bajden zvanično u trci za BIJELU KUĆU\nDžozef Bajden prihvatio je nominaciju Demokratske stranke za predsjednika SAD i rekao da je aktueleni lider Donald Tramp "suviše dugo držao Ameriku u tami".\nAmerički predsjednički izbori biće održani u novembru, a dok se datum polako približava objavljuju se brojne prognoze ko će trijumfovati u trci za Bijelu kuću.\nPriština pokušava da opstruiše razgovore sa Beogradom zakazane za 2. septembar u Bijeloj kući sa pričom da su to pregovori o nezavisnosti samoproglašenog Kosova.\nPredsjednik Srbije Aleksandar Vučić izjavio je danas da će Beograd učestvovati u razgovorima u Bijeloj kući, koje je za 2. septembar najavio specijalni izaslanik predsednika SAD, Ričard Grenel, i istakao da Srbija nije u poziciji da odbija razgovore


Izvor: B92, 27.Nov.2020, 14:01\n"Sve za šta smo se zalagali, za šta nam je bilo potrebno 25 godina, >> Pročitaj celu vest na sajtu B92 << moglo bi da bude izgubljeno za svega godinu dana", kaže Anita Batija, izvršna direktorka Agencije Ujedinjenih nacija za rodnu ravnopravnost i osnaživanje žena - UN žene.\n"Ukoliko je bilo više od tri puta toliko kao što su uradili muškarci pre pandemije, uveravam vas da se ta brojka sada najmanje udvostručila", kaže Batija.\n"Više zabrinjava to što se mnoge žene zapravo ne vraćaju na posao", kaže Batija.\n"Samo u mesecu septembru, u SAD, otprilike 865.000 žena ne vodi se kao zaposleno, za razliku od 200.000 muškaraca, a veći deo toga može da se objasni činjenicom da postoji veliki teret odgajanja dece, a nema ko drugi da ga preuzme."\n"Pet je ujutro i ja očajnički pokušavam da završim članak o sakeu. Rok je tek za nekoliko dana, ali volim da budem ranije gotova. 'Život mame' je nepredvidiv i ne želim da me ta nepredvidivost košta plate", piše ona u svom dnevniku.\n"On radi od 9.30 do oko 17-18.30 i zaista imam osećaj da ima taj luksuz da ode u sobu i skoncentriše se na posao, a dok ga ja nemam", kaže ona. "Smatram da je to pomalo nefer."\n"Prva dva-tri meseca bila su užasna, mentalno sam iscrpljivala sve svoje kapacitete skoro svaki dan, moja ćerka bi plakala, a onda bih i ja plakala", priseća se ona.\n"Viđamo zabrinjavajuće posledice - visoke nivoe stresa i izazova po mentalno zdravlje, naročito kod žena, delom kao posledicu povećane količine posla", kaže Papa Sek, glavni statističar Agencije UN Žene.\n"Dani su veoma iscrpljujući u polju, makar za mene, jer imam i druge obaveze u kući, ali za sada mi pomaže ćerka, ona je moja desna ruka. Pomaže mi u kući, u polju, u staklenoj bašti", kaže ona.\n"Kad je u pitanju dečja pomoć sa neplaćenim poslovima, roditelji su skloniji da očekuju pomoć od ćerki nego od sinova", kaže Sek.\n"Pre toga sam morala da radim sve sama u rasadniku, da kupujem semenje, sadim, razmnožavam, kuvam, čistim", kaže ona.\n"Ali sad kad se školska godina završila, ćerka mi pomaže u čišćenju, kuvanju, pranju veša; moj mali sin mi pomaže u rasadniku, moj muž provodi više vremena sa nama i pomaže nam u svemu što može. Opuštenije je za mene."\n"Nemaju sve žene to ili nisu u ekonomskom položaju da priušte pomoć. Ali ja se i dalje budim svaki dan u šest ili sedam da podojim sina", kaže ona.\n"Žene mogu da imaju sve, ali ne sve istovremeno i ne bez velikih žrtava", objašnjava ona.\n"Mislim da nas ima vrlo malo koje to uspevaju i smatram sebe srećnom što mogu da imam većinu stvari, kad već ne mogu sve."\n"Oko mesec dana bili smo samo mi i bila sam očajna", kaže ona.\n"Ključno je ovde što je to oduvek bilo nedovoljno cenjeno i uvek se prema tome ophodilo kao prema nečemu oko čega ne morate da brinete zato što ne traži nikakvu naknadu", kaže Batija.\n"Pandemija je ukazala na činjenicu da je neplaćeni rad bio socijalna sigurnosna mreža u čitavom svetu i omogućavao nekima da izađu u svet i donesu kući produktivne prihode, istovremeno osujećujući prilike za razvoj i zaposlenje onih žena koje su najviše nosile teret odgoja dece."\n"Ne možete dovoljno da istaknete koliko je ovo velik problem i koliko će veliki uticaj izvršiti ukoliko vlade i kompanije ne preduzmu nešto", kaže Batija.\n"To nije samo pitanje prava, to je i pitanje šta ima ekonomskog smisla", kaže Batija.\n"A ekonomskog smisla ima da žene u potpunosti učestvuju u ekonomiji."\nPre pandemije, za svaki sat neplaćenog posla koji obave muškarci, žene urade tri. Sada je ta cifra viša, pokazuju podaci Ujedinjenih nacija...BBC..Pandemija korona virusa mogla bi da izbriše četvrt veka postignutog napretka u rodnoj ravnopravnosti, sugerišu novi globalni podaci agencije UN žene...Žene...


Policija je u nedelju oko jedan čas iza ponoći u Ulici Živojina Mišića zaustavila vozilo kojim je upravljao D. J. iz Pelagićeva.\n– Alkotestiranjem je utvrđeno da je vozač imao 1,15 promila alkohola u organizmu. Na mestu suvozača bio je D. K. koji je izašao iz vozila i počeo da ometa policajce. Policajci su mu izdali naređenje da se vrati u vozilo, ali je on nastavio sa pružanjem otpora i vređao je policjace, pa je uhapšen – pojasnila je Marićeva, piše Srpskainfo.\nPrlikom hapšenja, policajci su zadobili povrede po rukama i ukazana im je lekaraska pomoć. Alkotestiranjem je utvrđeno da je D. K. imao 1,26 promila alkohola u krvi.


Želimo da Vukan što pre ode na lečenje i počne da pohađa vrtić - JuGmedia\nU centru Vranja danas je od ranog jutra vrilo kao u košnici.Učesnici Humanitarnog bazara koji je za lečenje malog Vukana koji boluje od SMA organizovalo Udruženje “Roditeljstvo plus”, žurili su da što pre postave svoje štandove načičkane raznovrsnom robom i ponude je svojim kupcima.\nMeđu prvima svoj štand sa ružama zajedno sa svojim trenerima postavili su polaznici Škole fudbala “Prestiž”, koji su inače u ovom gradu odavno poznati po organizaciji mnogih humanitarnih akcija. Koordinator ove škole Joca Ristić, kaže da nipošto nisu hteli da propuste ovu humanitarnu akciju zato što žele da mali Vukan što pre ode na lečenje.\n“Na ovaj način učimo našu decu da treba uvek da pomognu drugima u nevolji i da to naše malo nekome znači mnogo”, naglašava Joca.\nSa istim ciljem svoj štand na bazaru prepun peškira, ikona, ručno rađenih ukrasa, čuvarkuća za jaja, postavile su i članice “Kola srpskih sestara” koje funkcioniše u okviru Svepravoslavnog društva “Sveti otac Justin Popović”. Nataša Dodić ističe da je “Kolo srpskih sestara”uvek tu kada treba nekome da se pomogne i naglašava da pored akcije prikupljanja pomoći za Vukanovo lečenje sprovode i akciju prikupljanja novčanih sredstava kojima će da darivaju za Vaskrs porodice sa većim brojem dece, siromašne porodice i decu bez roditelja.\nVeoma primamljiv za oko bio je i štand Predškolske ustanove “Naše dete”. Nataša Stamenković, socijalni radnik ove ustanove, rekla nam je da su u pripremanju ovog štanda zajedno sa decom učestvovali i njihovi roditelji i vaspitači.\n“Sve ovo uradili smo da Vukan što pre ode na lečenje i da što pre počne da pohađa naš vrtić. Mi smo u našoj predškolskoj ustanovi uspešno realizovali dve humanitarne akcije za ovog dečaka. Ovo je treća i nadamo se da će naši sugrađani kupovinom neki od ukrasa sa našeg štanda podržati ovu akciju”, ističe Stamenkovićeva.\nGordana Dimitrijević, predsednica Udruženja Roditeljstvo plus” i organizator ove humanitarne akcije ističe da je organizacija čitavog ovog događaja počela još pre mesec i po dana i da će se u dva dana održavanja humanitarnog bazara pojaviti pedeset učesnika .\n“Neki učesnici će se sa svojim štandovima pojaviti u oba dana održavanja bazara”, kaže Dimitrijevićeva i naglašava da će se svi učesnici tokom trajanja bazara potruditi da prikupe što više navca za lečenje malog Vukana.\nSvi posetioci današenjeg humanitarnog bazara imali su priliku da uživaju u bravuroznom nastupu vranjskog Folklornog ansambla “Sevdah” i grupe “Imperija”, a u subotu na drugi dan održavanja bazara imaće priliku da uživaju u nastupu hora Muzičke škole “Stevan Mokranjac” i vokalnih solista velien Stamenković, Ognjena Čvorovića i Danijele.\nvukan humanitarni bazar


Kontolno saslušanje Lazovića, Žugića i Kavarića\nNalazite se ovdje:Početna»Parlament»Kontolno saslušanje Lazovića, Žugića i Kavarića\nParlament, Saopštenja za medije 22/04/2015\nMANS je danas Odboru za ekonomiju, finansije i budžet Skupštine Crne Gore podnio predstavku kojom traži kontrolno saslušanje potpredsjednika Vlade Vujice Lazovića, ministra finansija Radoja Žugića i ministra ekonomije Vladimira Kavarića, zbog donošenja nezakonite dopune Uredbe o načinu obrazovanja maksimalnih maloprodajnih cijena naftnih derivata, kojom je uvedena dodatna naknada za izgradnju autoputa i reprezentativnog sporta od sedam centi po litru.\nPredstavkom se istovremeno od Odbora za ekonomiju, finansije i budžet traži da usvoji zaključak kojim će se Vladi naložiti da hitno van snage stavi dopunjenu Uredbu, koja se primjenjuje od utorka, 21. aprila ove godine. MANS je juče i Ustavnom sudu podnio inicjativu kojom je tražio da dopunjenu Uredbu proglasi neustavnom, a da do dana donošenja odluke izda naredbu kojom se ne bi plaćala sporna naknada od sedam centi po litru.\nU predstavci Odboru za ekonomiju se navodi da je Vlada prekoračila svoja ustavna ovlašćenja i samovoljno uvela dažbine koje nijesu propisane nijednim zakonom. Naime, član 142 Ustava Crne Gore propisuje da se „porezi i druge dažbine mogu uvoditi samo zakonom“, a kako je naknada za izgradnju autoputa i reprezentativnog sporta prihod budžeta ona je mogla da bude uvedena jedino donošenjem posebnog zakona o kojem bi se izjasnila Skupština Crne Gore.\nPored toga, spornom dopunom Uredbe je propisano da stupa na snagu danom objavljivanja, što je suprotno ustavnom principu da zakoni, drugi propisi i opšti akti supaju na snagu najranije osmog dana od objavljivanja, a samo izuzetno danom objave. Vlada je prekršila i ovaj ustavni princip, jer nije iznijela takve razloge u postupku donošenja sporne Uredbe.\nPrethodnih dana bili smo svjedoci brojnih manipulacija Vladinih zvaničnika, poput ministra finansija Radoja Žugića koji je tvrdio da dopuna Uredbe ima utemeljenje u Zakonu o energetici, iako se radi o klasičnoj fiskalnoj dažbini, ali i uvređujućih izjava, poput one premijera Mila Đukanovića koji je, nakon dvadeset pet godina svoje vladavine obilježene brojnih samovoljama i zloupotrebama, građanima poručio da je gorivo luksuz.\nMANS je više puta ukazao da je krajnji bezobrazluk uvoditi građanima dodatne namete zbog projekta izgradnje autoputa, a istovremeno oslobađati od plaćanja poreza i carina budućeg izvođača i niz domaćih kompanija koje će učestvovati u gradnji autoputa, čime su građani opet primorani da popunjavaju rupe u budžetu, dok se privilegovane kompanije još više bogate na njihov račun.\nKada se ima u vidu da će nas izgradnja samo jedne dionice autoputa koštati preko milijardu eura, te da se u kreditnom aranžmanu sa kineskim partnerom Vlada uopšte nije zaštitila, što je kredit već poskupilo za preko 150 miliona eura po osnovu kursne razlike između dolara i eura, više je nego jasno da će nas ova „poslovna avantura“ Vlade Crne Gore žestoko koštati i da je novi „teg“ o vratu za ionako krhke javne finansije i krajnje prezaduženu državu.\nImajući sve ovo u vidu, MANS očekuje da će se Odbor za ekonomiju, finansije i budžet najhitnije odrediti prema podnesku u vezi sa donošenjem dopune uredbe o maloprodajnim cijenama naftnih derivata, tim prije što se ona već primjenjuje i građani već dvostruko osjećaju njene štetne posledice – jedanput kroz vlastitu potrošnju, a drugi put kroz potrošnju glomazne državne administracije koja bahato troši upravo gorivo, a što sve finansiraju poreski obveznici.\nTakođe, MANS očekuje da će i Ustavni sud najhitnije uzeti u razmatranje inicijativu koju mu je ovim povodom dostavila naša organizacija.\nOdbor za ekonomiju finansije i budžet Radoje Žugić Skupština Crne Gore Uredba za gorivo Vlada Crne Gore Vladimir Kavarić Vujica Lazović\nPredhodni članakUredba o gorivu nema utemeljenje u Zakonu o energetici, Vlada nastavlja da manipuliše\nSlijedeći članak Ustavni sud da hitno donese odluku povodom sporne naknade za gorivo


Povodom apela Praxisa za izmenu propisa koji sprečavaju upis u matičnu knjigu rođenih odmah po rođenju dece čiji roditelji ne poseduju lične dokumente, Ministarstvo državne uprave i lokalne samouprave ocenilo je da je svim građanima omogućeno da ostvare pravo na upis u matičnu knjigu rođenih. Ministarstvo je u svom odgovoru navelo da postojeći pravni okvir omogućava svim građanima koji ne mogu da dokažu rođenje prema propisima o matičnim knjigama to svoje pravo mogu da ostvare u vanparničnom postupku utvrđivanja vremena i mesta rođenja.\nMeđutim, ministarstvo je i ovaj put zanemarilo činjenicu da novorođena deca čije majke ne poseduju lične dokumente ne samo da neće moći da se upišu u matične knjige odmah nakon rođenja, nego će radi upisa dece, roditelji morati da vode dodatne, često veoma dugotrajne i komplikovane postupke. Tako i pomenuti postupci utvrđivanja vremena i mesta rođenja najčešće traju više od pola godine, neretko i duže od godinu dana, a pri tom i nisu namenjeni osobama koje su rođene u porodilištima, već onima koji su rođeni kod kuće. Na taj način, Ministarstvo ponovo nije uzelo u obzir i činjenicu da domaće zakonodavstvo i međunarodne konvencije garantuju svakom detetu pravo na upis u matične knjige i to odmah nakon rođenja. Istovremeno, ministarstvo se oglušilo i na brojne preporuke koje su Srbiji uputile međunarodne organizacije, evropske institucije i komiteti UN-a, pozivajući je da omogući svakom detetu upis u matične knjige odmah nakon rođenja, kao i da izmeni propise koji to sprečavaju. Podsećamo, stav Unicefa je da svako dete mora biti upisano u matične knjige u roku od nekoliko dana od rođenja, a ne nekoliko meseci.\nCilj inicijative Praxisa za izmenu propisa bio je da se svakom detetu bez izuzetka omogući upis u matične knjige, jer najbolji interes deteta uvek mora biti prevashodni cilj, a deca ne smeju da snose posledice okolnosti da njihovi roditelji iz bilo kog razloga ne poseduju lične dokumente. Svakom detetu se mora omogućiti upis u matične knjige neposredno nakon rođenja, jer bez upisa u matične knjige deci ostaje nedostupan ili znatno otežan pristup mnogim pravima, uključujući i pravo na zdravstvenu zaštitu.\nIgnorišući apel Praxisa, ministarstvo koje je nadležno za vođenje matičnih evidencija pokazalo je duboko nerazumevanje značaja upisa u matične knjige odmah nakon rođenja, kao i nužnosti da svaka osoba bude upisana u matiče evidencije. Osim toga, iznevši ocenu da bi se omogućavanjem upisa dece čiji roditelji ne poseduju lične dokumente u neravnopravan položaj doveli građani koji su dužni da prilikom upisa činjenice rođenja deteta prilože dokaze o ličnom statusu, Ministarstvo je pokazalo i nepoznavanje pojma pozitivne dikriminacije, kao i nerazumevanje izuzetno teškog položaja u kome se nalaze osobe koje ne poseduju lične dokumente. Pri tome je gotovo uvek reč o pripadnicima romske nacionalne manjine, koji ionako spadaju među najdiskriminisanije i najmarginalizovanije stanovnike Srbije.


Ima li spasa za Vladu\nLogo Vlade Srbije\nPotpredsednik Vlade Srbije i ministar ekonomije Mlađan Dinkić podneo je\nostavku, potvrđeno je u njegovoj stranci G17 plus. Nekolio sati ranije, premijer Mirko Cvetković, parlamentu je i zvanično uputio zahtev za rezrešenje Dinkića, a o tome je trebalo da se raspravlja na prvoj narednoj sednici.\nU obrazloženju, Dinkić je naveo da je jedan od razloga za podnošenje ostavke, želja da ubrza postupak svog izlaska iz vlade i da ne bi opterećivao rad Skupštine, u kojoj će najverovatnije nastaviti karijeru. Kakav god ishod krize u koju je vlada zapala bio, analitičari procenjuju da su odnosi u koaliciji ozbiljno narušeni, a da će se njihovo međusobno nepoverenje preliti i na građane kada naredni put izađu na birališta.\nZahtev za smenu Mlađana Dinkića sa čela ministarstva ekonomije i pozicije potpredsednika Vlade, manje je šokirala njegove kolege iz G17 plus od kritika koje je premijer Mirko Cvetković izneo na njegov rad, optuživši ga za visoku nezaposlenost u zemlji, uprkos značajnim budžetskim sredstvima koja su u te svrhe uložena.\nNakon svega što je rečeno i učinjeno na relaciji glavne vladajuće Demokratske stranke i njihovog partnera G17, postavlja se pitanje da li će i kako moći da nastave saradnju, jer G17, kako stvari trenutno stoje, do daljeg ostaje u vladi.\n„Teško je u ovom trenutku reći da li će ta sardanja biti nadalje dobra, imajući u vidu da su izjave premijera za nas iznenađenje... Zapravo je optužio Mlađana Dinkića za nezaposlenost, što je potpuno smešno i prosto neverovatno da to kaže jedan premijer, to je potpuno netačan podatak. To je ono, dakle, što je svakako zabrinjavajuće. Naravno da je postojala i opcija da Vlada dalje ne nastavi sa radom i da padne ali, prosto mi nismo mogli da dozvolimo da vlada padne, jer ne bi želeli da Srbiju gurnemo u zagrljaj Tomislava Nikolića“, rekao nam je poslanik G17 Željko Ivanji.\nNepoverljivi su i u DS-u. Poslanik i član izvršnog odbora demokrata Srđan Milivojević, kaže da, šta god se dogodilo, njihova namera ostaje ostvarivanje punog mandata i zacrtanih ciljeva.\n„Vlada Srbije formirana je oko zajedničkih principa oko kojih su se složile sve stranke koje su tada učestvovale u formiranju vlade. Svako ko želi da odstupi od tih pet principa, to može da uradi u bilo kom trenutku, ali će onda snositi konsekvence pred biračima. Ono što je važno napomenuti kada je reč o budućim onosima jeste da DS ima nameru da ostvari zacrtane ciljeve i pun mandata i da pokaže da smo sposobni da u zemlji održimo stabilnost i da ni jedan pojedinac i ni jedna politička stranka nisu jači od interesa države“, kaže Milivojević.\nZahtevu za smenu Mlađana Dinkića, prethodila je u dva dana dva puta izneta ocena da vlada nema autoritet i kritika da premijer Cvetković nema autonomiju u vođenju vlade, odnosno, da su svi konci vlasti u rukama predsednika Borisa Tadića.\nBorba za političke poene\nLider trećeg koalicionog partnera, Socijalističke partije Srbije, Ivica Dačić, smatra da arsenal teških reči koje su prethodnih dana razmenjene u vrhu koalicije, šalje lošu sliku o Vladi. Ipak dodaje da za sada nema potrebe za održavanjem izbora, a da rekonstrukcija koju očekuje narednih nedelja, nema direktne veze sa Dinkićevom smenom.\n„Ovde je suština da li državni organi Srbije funkcionišu. Dok oni funkcionišu i dok postoji parlamentarna većina, nema formalnih razloga za održavanje bilo kakvih vandrednih izbora“, rekao je Dačić.\nKakav god ishod bio, politički analitičar Slobodan Vučetić procenjuje da su poslednja dešavanja, u svakom slučaju destabilizovala vladu, a da je Boris Tadić, kao lider najveće vladajuće partije, propustio priliku da predupredi takav razvoj događaja.\n„Moglo se i trebalo pokušati da se povede razgovor, povodom zahteva G17 da se izvrši radikalna obnova vlade, a, ako taj razgovor ne bi uspeo, onda bi došlo do raspleta koji bi bio manje iznenađenje. Odjednom, čujemo ocenu premijera Cvetkovića da bi Dinkića zadesila ista sudbina i da se razgovaralo o radu vlade u okviru razgovora o rekonstrukciji, jer, navodno, on nije uspešan ministar. To nikada ranije nije rekao, a drugo, pre mesec i po dana, u sred žestokih rasprava o potrebi rekonstrukcije vlade, Cvetković je rekao da njegova vlada radi skladno, da radi dobro i da tim koji pobeđuje ne treba menjati“, ocenio je Vučetić.\nBujošević: Posle ovoga će morati da spadnu tenzije i optuživanja i stvarno mislim da će u roku od dve nedelje Mirko Cvetković izaći sa spiskom onih ministara koji to više neće biti.\nNakon zahteva za smenu Dinkića, nameće se i pitanje da li je potezom premijera „odvrnut ventil“ usled unutar koalicionih tenizija, čime je kriza prevaziđena ili je pak načinjen korak ka prevremenim izborima. Glavni urednik politike, Dragan Bujošević, veruje da vlada trenutno ne želi izbore.\n„Pokušaće da izbore pomere što bliže onom roku kada su redovni. To će pokušati da urade, a koliko u tome mogu da uspeju, to ćemo videti. Ono čime će dokazivati da ne treba sada da bude izbora, jeste raposred na putu ka EU, a koji treba ispuniti u ovoj godini i to će biti glavni argument . Da li će vlada sada prodisati novim plućima, verovatno da hoće. Šanse za to su, pretpostavljam, pola-pola. Jer, posle ovoga će morati da spadnu tenzije i optuživanja i stvarno mislim da će u roku od dve nedelje Mirko Cvetković izaći sa spiskom onih ministara koji to više neće biti“, smatra glavni urednik Politike.\nPostavlja se pitanje kako bi nepoverenje koje međusobno iskazuju članovi vladajuće koalicije, moglo da se odrazi na birače. Direktorka istraživanja Ipsos Strateškog marketinga, Svetlana Logar, ukazuje da iskustvo i brojna istraživanja javnog mnjenja, pokazuju da su najveći padovi poverenja građana u vlade, beleženi upravo kada nesuglasice postanu javne.\n„Građani očekuju da se vlada bavi problemima, da se bavi državom, građanima... pogotovo u situaciji kada je zaista velika kriza, kao što je u ovom trenutku, građani u potpunosti gube poverenje, jer je njihov doživljaj uglavnom bio uvek u takvim situacijama da je to borba za političke poene, pogotovo kada se to dešava ovako u vreme za koje možemo, i ako vlada opstane do kraja mandata, da jeste predizborna godina. Mogu istorijski da vam navedem da je Demokratska opozicija Srbije, koja je imala neverovatnu popularnost kod građana, prvi pad imala kada je bila prva otvorena nesuglasica između Zorana Đinđića i Vojsilava Koštunice oko hapšenja Slobodana Miloševića“, ocenila je Svetlana Logar.


Osvrt predsjednika AMM-a Budimira Raičkovića na ekonomsku situaciju – dnevne novine Dan | AMM\nŠta očekujete od nove Vlade da uradi po pitanju ekonomije države i pomoći privredi?\nU ovom trenutku jasno je da se privreda Crne Gore jednostavno rečeno bori za opstanak.\nOd nove Vlade očekujemo da u granicama svojih mogućnosti uradi sve na kratkoročnim mjerama pomoći privredi, ali i da radi na mjerama koje bi na srednji i duži rok doprinijele da se prevaziđe situacija koja nas defiiše kao visoko uzvozno zavisnu ekonomiju, što se u krajnjem reflektuje naglašenim trgovinskim deficitom tj. negativnim bilansom, kada je u pitanju odnos uvoza i izvoza. Očekujemo da će Vlada osnažiti konsultacije sa poslovnim organizacijama, kako bi na partnerskim osnovama zajednički nalazila najbolja i najefikasnija rješenja i tako se odlučno suočili sa mnogobrojnim izazovima.\nDa bi ekonomija napredovala neophodno je da imamo jednostavnu regulativu, stabilnost i naravno kvalitetan i efikasan servis administracije. Očekujemo da Vlada poseban fokus stavi na sve vidove poreskog rasterećenja privrede, ali i da zajedno sa poslovnom zajednicom osmisli i realizuje projekte, usmjerene ka izvozu odnosno proizvodnji i preradi, kako bi se supstituisao uvoz, tj. ublažio ogroman trgovinski deficit.\nViše puta smo iskazali naše očekivanje da će se ići ka istinskoj digitalnoj transformaciji administracije i privrede. U tome, pored brzih i efikasnih servisa države za građane i privredu, vidimo i niz poslovnih šansi za privredu.\nOčekujemo da će Vlada na svim tenderima koje država i lokalne administracije raspišu, naći zakonske mogućnosti da prioritet daju domaćim kompanijama.\nNa polju privlačenja stranih direktnih investicija, mnogo snažniju ulogu bi trebala da igra naša ekonomska diplomatija i tu očekujemo reforme ovog sektora.\nOčekujemo da će Ministarstvo za ekonomski razvoj ali i druga nadležna ministarstva, analizirati funkcionalnost i opravdanost postojanja različitih savjeta, te da će se u savjete koji se bave ekonomijom, uključiti zainteresovane poslovne organizacije koje mogu i žele da daju doprinos.\nDo sada je prethodna vlast usvojila tri paketa pomoći privredi. Da li je ta pomoć bila dovoljna da se privrednicima pokriju gubici nastali zbog posljedica pandemije i odluka o zatvaranju i ograničavanju rada velikog dijela privrede?\nDosadašnji paketi pomoći, s obzirom na stanje u kojem se privreda nalazi, ni izdaleka nisu bili dovoljni da bi se pokrili nastali gubici privrede.\nNažalost realnost je takva da javni dug i budžetski deficit jednostavno ograničavaju, ili bolje rečeno, vežu ruke za onu pomoć koja je zaista potrebna privredi. Cijenimo da je državna pomoć privredi ustvari investicija i da jedino sa još snažnijom podrškom, privreda može da stvara novu vrijednost i puni budžet. Koliko god to zvučalo nepopularno, aktuelna društveno-politička situacija nažalost skreće pažnju sa ključne teme, odnosno sa problema koji nas sve tište, a to je kako sačuvati radna mjesta, eknomsku supstancu i doći do zelene grane kada je ekonomija u pitanju.\nDa li je privredi neophodan četvrti paket mjera i šta bi on trebalo da sadrži? Koje su to prioritetne mjere i vrste pomoći koje bi četvrti paket pomoći morao da ima?\nPrivredi je potrebna kontinuirana pomoć kako u sektoru turizma i ugostiteljstva tako i ostalim granama koje su snažno pogođene.\nNaglašena nelikvidnost, pad prihoda i zaduženost privrede, su problemi koji se moraju hitno rješavati, pri čemu poseban fokus treba staviti na mjere podrške malim i srednjim preduzećima. Iako je situacija složena, ona bi nam mogla poslužiti kao dobar osnov da Crna Gora ujedini sve svoje znanje, potencijale i resurse u pravcu ekonomskog oporavka i razvoja.\nKoliko će CG privredi biti potrebno vremena da se oporavi od posledica pandemije, s obzirom da je oporavak od ekonomske krize dugo trajao?\nProcjene vremena oporavka su jako nezahvalne. U scenariju da se vakcina protiv korone pokaže djelotvornom i da ne dođe do nekih novih poremećaja na globalnom nivou, povećaće se protok ljudi, roba i kapitala, odnosno krenuti ka oživljavanju svjetske ekonomije. Kada je u pitanju Crna Gora, 2021. godine, uz povoljan zdravstveni bilten, moglo bi se krenuti ka nešto pozitivnijim ekonomskim pokazateljima. Ipak uzimajući u obzir sve faktore, oporavak naše ekonomije i vraćanje na pozitivne ekonomske parametre, neće biti brz ali kao mali sistem imamo mogućnost da zajedničkim djelovanjem taj proces ubrzamo. Naravno restrukturiranje privrede i otklanjanje niza slabosti koje su se pokazale u protekloj godini ali i ranije, nije posao za kratak rok.\nKakav je Vaš stav o Montenegro erlajnsu i Aerodromima? Da li država treba da nastavi da pomaže MA i održi ga u životu, te da li s druge strane Aerodrome treba dati pod koncesiju?\nSvjedoci smo ovih dana da je pitanje statusa Montenegro Airlines-a i najava mogućeg gašenja otvorio snažnu polemiku i da je isto mnogo više tretirano kroz političko emotivnu, a ne ekonomsku prizmu. Istine radi, u javnosti su se pojavili ekonomski osvrti pro i kontra: argumentacijom u prilog opstanka ali i argumentacijom u prilog gašenja kompanije zbog nagomilanih dugova, lošeg upravljanja i ekonomske neodrživosti u postojećim okolnostima. Mišljenja sam da u centru pažnje treba da budu kvalitetne i objektivne ekonomske analize. Svakako da Crna Gora mora učiniti sve da ima svoju zdravu i održivu avio kompaniju. Naravno, gazdovanje tom kompanijom mora biti domaćinsko i usmereno ka pozitivnim poslovnim rezultatima. Loša putna infrastruktura čini nas jako zavisnim od avio saobraćaja i treba učiniti sve da se nađe održivo i zakonito rješenje. Što se tiče sudbine Aerodroma, da li ili ne ići u koncesiju, cijenim da država kada god to može, zadrži u svojim rukama resurse i kompanije od stratešog značaja.\nKakva će biti po Vašem mišljenju 2021. godina u ekonomskom smislu?\nU prethodnom dijelu intervjua sam dao ocjenu da će 2021. godina biti prepuna izazova, ali se nadam da zajedno možemo u fokus staviti ekonomiju i krenuti ka njenom oporavku.\nAsocijacija menadžera CG će svakako intenzivirati komunikaciju sa Vladom i resornim ministarstvima, posebno u pravcu kreiranja stimulativnog poreskog ambijenta, jednostavne i predvidive poreske politike i zakonske regulative, podizanja efikasnosti servisa za privredu i građane, kao i još snažnijoj podršci preduzetništvu. Poseban fokus treba staviti ka daljim reformama obrazovnog sistema koji će od najranijih dana stimulisati kreativnost, inovativnost i preduzetnički duh i na taj način stvarati kvalitetnu kadrovsku bazu za privredu.\nUtorak, 5. januar 2021. godine.


VojvodinaCafe - Sela oko Vrbasa još uvek čekaju kanalizaciju\nVest objavljena: 22.08.2017 11:53\nPosle višegodišnjeg zastoja, nastavljena je izgradnja kanalizacionih mreža u opštinama Vrbas i Kula, čiji je završetak preduslov da počne s radom centralno postrojenje za preradu otpadnih voda (CPPOV), koje bi trebalo da zaustavi trovanje Velikog bačkog kanala, najzagađenijeg vodotoka u Evropi, na deonici Crvenka-Kula-Vrbas, dugoj 18 i po kilometara. Predviđeno je da postrojenje, čiju izgradnju u Vrbasu finansira EU sa 15 miliona evra, prikuplja sanitarne i industrijske vode s područja sa 125.000 stanovnika.\nAla za njegovo minimalno funkcionisanje neophodno je da se obezbedi najmanje 50 odsto iskorišćenosti kapaciteta ili 10.000 kubnih metara dnevno. Međutim, zasad nema dovoljno otpadnih voda da bi CPPOV radio, jer nije dovršena kanalizacija ni u jednom od naselja, koja na njega moraju da budu priključena, a to su grad Vrbas i pet okolnih sela, kao i Kula i Crvenka.\nUz podršku Republike i Pokrajine, radovi su konačno nastavljeni, pa su nedavno izgrađene tri crpne stanice i položeno je 2,5 kilometara kanalizacione mreže u Bačkom Dobrom Polju, Zmajevu i Ravnom Selu, i za to izdvojeno 50 miliona dinara. Trenutno se postavljaju poslednja 352 metra cevovoda u vrbaskom naselju Šećerana, a vrednost posla je 10 miliona dinara.\n- Grad Vrbas biće uskoro potpuno pokriven sistemom za odvođenje otpadnih voda, a za dovršetak kanalizacije u selima nedostaje još oko 3,5 miliona evra. Pripremamo dokumentaciju s kojom ćemo za taj novac konkurisati u republičkim i pokrajinskim fondovima - poručuje predsednik opštine Milan Glušac.\nKulska lokalna samouprava izdvojila je 300 miliona dinara, dok su po 150 miliona obezbedile vlade Srbije i Vojvodine za izgradnju kanalizacije u Crvenki i Kuli i potisnog voda između njih.\n- Planirano je da se postavi 50 kilometara cevovoda: 28 u Crvenki, 13 u Kuli i 9 od crvenačke mreže do magistralnog kolektora između Kule i Vrbasa. Završetak kanalizacije omogućiće da se zaustavi izlivanje industrijskih i fekalnih voda u Veliki Bački kanal, kao i u lateralni kanal Begejac, koji protiče kroz Kulu i predstavlja najveći ekološki problem - navodi Perica Videkanjić, predsednik kulske opštine.\nKuljani su za izgradnju kanalizacije uzeli kredit od 2,44 miliona evra, a izvođače su obavezali da posao završe do februara 2018. Očekuje sa da iduće godine, napokon, bude gotov i CPPOV, čija je gradnja počela 2011. i trebalo je da bude okončana do kraja 2014. godine.\nCentralno postrojenje u Vrbasu je osposobljeno za prikupljanje otpadnih voda, ali u njemu još nije završena linija za neutralisanje mulja. Smatra se da su kašnjenje uzrokovali izvođači radova, francusko-srpski i grčko-srpski konzorcijum, koji su plaćeni, ali ne po učinku.\nNjihova sporost je destimulisala samouprave Vrbasa i Kule, koje su se trgle tek pošto im je zaprećeno da će morati da vrate 15 miliona evra uloženih u CPPOV, ako ne izgrade lokalnu kanalizaciju.


Postavio: eTrebinje Petak, 29.05.2020. 0\nPredsjednik SAD Donald Tramp potpisao je izvršno naređenje kojim se ukidaju određene pravne zaštite društvenih mreža.\nRegulatori su dobili ovlaštenje da pokrenu pravne akcije protiv kompanija poput “Fejsbuka” i “Tvitera” zbog načina na koji vrše nadzor na sadržajima na svojim platformama.\nTramp je optužio društvene mreže da imaju “nekontrolisanu moć” dok je poptisivao odluku, prenio je Bi-Bi-Si.\nPravni stručnjaci smatraju da bi Kongres ili sudski sistem morali da budu uključeni u ovakvu izmjenu sadašnjeg pravog statusa zaštite ovih platformi na internetu.\nTramp redovno optužuje društvene mreže za gušenje ili cenzurisanje konzervativnih stavova.\nOn je juče optužio “Tviter” za miješanje u izbore nakon što je mreža dodala oznaku za provjeru činjenica o kovidu-19 uz dvije njegove poruke.\nPrema novom Trampovom naređenju, mreže ostaju bez imuniteta ukoliko izmijene sadržaj koji su postavili njeni korisnici.\nKongres je pozvan da “ukloni ili izmijeni” odredbu prema kojoj društvene mreže generalno nisu odgovorne za sadržaj koji postavljjau korisnici, ali imaju pravo da u najboljoj namjeri uklone eksplicitne ili nasilne sadržaje.\nVučić se sastaje sa Trampom u subotu\nPolicija se povukla, Tramp: Grad su preuzeli teroristi\nTramp: Neće biti blokade u slučaju drugog talasa


Maduro: Venecuela će dati politički azil Snowdenu\nVenecuelanski predsjednik Nicolas Maduro izjavio je u srijedu da će njegova zemlja “skoro sigurno” dati politički azil Edwardu Snowdenu, američkom informatičaru kojeg je Washington optužio za špijunažu, ako on to zatraži.\n– Ako on to bude zatražio, mi ćemo razmisliti i gotovo je sigurno da ćemo mu dati politički azil koji je propis međunarodnog humanitarnog prava za zaštitu progonjenih osoba – izjavio je predsjednik podsjetivši da Ekvador upravo razmatra njegov zahtjev, javlja agencija AFP.\nEkvador je u srijedu demantirao da je Snowdenu izdao dokument koji mu omogućava da putuje i da nije riješio njegov zahtjev za azil.\nSjedinjene Američke Države su poništile Snowdenov pasoš, optužili ga za špijuniranje i zatržili njegovo izručenje. Mladi čovjek, koji se trenutno nalazi u tranzitnoj zoni na moskovskom aerodromu, predao je zahtjev za politički azil na Islandu i u Ekvadoru.\nRusija je ponovila u srijedu da je nikakva “prijetnja” SAD-a neće prisiliti da izruči Edwarda Snowdena i da on ima “pravo” napustiti trazitnu zonu kako bi išao “kamo želi”.


Građani kritikovali na „Fejsbuku“: Zakrpili udarnu rupu na putu kod „Erste“ banke - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Građani kritikovali na „Fejsbuku“: Zakrpili udarnu rupu na putu kod „Erste“ banke\nGrađani kritikovali na „Fejsbuku“: Zakrpili udarnu rupu na putu kod „Erste“ banke\nNekoliko dana na društvenoj mreži „Fejsbuk“ građani Bečeja izražavali su nezadovoljstvo zbog rupe na putu u Zelenoj, ispred „Erste banke“. Danas je na nalog Direkcije za izgradnju Bečej taj deo puta popunjen, a problem, prema svemu sudeći, makar privremeno rešen.\nNa loše stanje tog dela ulice i pitanje bezbednosti učesnika u saobraćaju ukazao je Bečejac Zoran Sarajlija 9. februara na „Fejsbuku“. On je putem društvene mreže pozvao nadležne da reše taj problem, naglasivši da će, ako treba, za tu svrhu sam obezbediti i novac i okupiti ljudstvo. Na njegovu inicijativu reagovalo je 150ak naših sugrađana, te je bilo pitanje dana kada će građani sami izaći i zakrpiti rupu na putu.\nPrema rečima direktora Direkcije za izgradnju Bečej Gorana Matića za popunjavanje rupe u Zelenoj čekalo se samo lepo vreme. Kako kaže, ista je bila popunjava i pre 15 dana, ali se ponovo stvorila zbog, kako je rekao, padavina i soli, koja je bačena proteklih dana zbog snega i leda. Ovakvih i sličnih problema ima i na ostalim saobraćajnicama u opštini, a Matić najavljuje uskoro još krpljenja na bečejskim ulicama.\n– Čim vremenske prilike dozvole uradićemo preventivno krpljenje rupa, a kada za to dođe vreme uradićemo i krpljene rupa kao i svake godine, najavio je direktor bečejske Direkcije za izgradnju.\nUSKORO NOVI SERVIS ZA GRAĐANE U BEČEJU\nPredsednik Bečejskog udruženja mladih Aleksandar Đekić kaže da je na Zoranovu inicijativu reagovao veliki broj inače pasivnih Bečejaca i najavio da BUM sprema servis koji će pomoći sugrađanima u rešavanju raznih problema koji ih svakodnevno pogađaju.\n– BUM razvija android aplikaciju za mobilne telefone koju će naši sugrađani moći instalirati sa Gugl stora. Aplikacija će omogućiti jednostavnu komunikaciju sa nadležnim službama, jer sugrađani često i ne znaju kome i kako da se obrate zbog rešavanja nekog lokalnog problema. Servis će raditi 24 časa dnevno i vrlo je jednostavan. Pokušaću da uprošćeno da objasnim, ako šetate gradom i uočite neki problem, na primer vidite rupu na putu, pse lutalice, nepropisno parkiranje, oštećenu klupu, neispravnu rasvetu, divlju deponiju… aktivirate aplikaciju na telefonu i pomoću gps-a odredite lokaciju na mapi opštine, zatim fotografišete situaciju, opišete u par rečenica problem i pošaljete anonimno ili sa potpisom. Nakon toga vaša prijava se prosleđuje nadležnim organima i pojavljuje se na našem sajtu, gde će svi biti u mogućnosti da prate dalji razvoj situacije. Očekujemo da ćemo pomoću nje mobilisati zajednicu i nadamo se da će se našim sugrađanima dopasti i da će je aktivno koristiti.\nKako Aleksandar Đekić navodi, sličnu ideju ovoj su videli da se uspešno primenjuje u drugim državama još 2012. godine na Tech Kampu u Sarajevu, koji je okupio 150 prestavnika civilnog društva i stručnjake iz oblasti tehnologije, sa ciljem upoznavanja sa alatkama koje mogu pomoći u rešavanju društvenih pitanja.\n– Osim ovog, BUM razvija još jedan servis vezan za kontrolu javnih finansija na nivou pokrajine za koji očekujemo da će biti svojevrstan „BUM“ jer do sada takav servis nigde nije viđen. Trebalo nam je 2 godine da obezbedimo finansiranje ovih naših ideja, a ne bismo ni uspeli u tome bez podrške Ulof Palme internacionalnog centra iz Švedske koji finansira naš projekat, zaključio je Đekić.


Zbog prevara u nauci napisan novi etički kodeks\nDržava je odlučila da stane na put nepoštenju u nauci, rekli bismo posle razgovora s predsednikom Nacionalnog saveta za nauku i tehnološki razvoj, akademikom Zoranom V. Popovićem. Nacionalni savet je 21. februara usvojio Kodeks ponašanja u naučnoistraživačkom radu, koji u nekoliko svojih paragrafa govori o „prevarama u nauci” za koje su prema važećem Zakonu o naučnoistraživačkoj delatnosti i pomenutom kodeksu predviđene čak četiri vrste mera protiv istraživača koji krše pravila i etičke norme. Najteža predviđena mera za prekršioca je zabrana korišćenja sredstava za nauku i istraživanje na projektima Ministarstva prosvete i nauke u periodu od pet godina.\nU Srbiji nema ko da uči programere\nPodaci Ministarstva trgovine, turizma i telekomunikacija od pre pola godine govore da je od 5.000 do 10.000 upražnjenih radnih mesta u oblasti informaciono-komunikacionih tehnologija (IKT), dok iz Vlade Srbije nezvanično saznajemo da nam trenutno nedostaje najmanje 15.000 programera. Tatjana Matić, državna sekretarka Ministarstva trgovine, turizma i telekomunikacija, prognozira da će do 2020. godine u zemlji biti posla za oko 30.000 radnika u IKT-u, a najveća potražnja za programerima vlada u Vojvodini, pokazale su ciljano organizovane prekvalifikacije za ta radna mesta, koje je organizovalo ovo ministarstvo. Stručnjaci, međutim, tvrde da su ove procene odavno nadmašene i da ne samo Srbija, već ceo svet, grca zbog nedostatka programera. Prof. dr Božidar Radenković, sa Katedre za\nSrbija u potrazi za tajnom W bozona\nJedna od međunarodnih istraživačkih grupa u CERN-u, u kojoj rade i istraživači iz Srbije, poznata kao kolaboracija ATLAS, izazvala je veliku pažnju nakon što je prethodne nedelje objavila rad u časopisu „European Physical Journal C”. Kako je saopšteno iz CERN-a, reč je o prvom merenju mase W bozona s visokom preciznošću na Velikom sudaraču hadrona (Large Hadron Collider, LHC), najmoćnijem akceleratoru današnjice. W bozon je jedna od dve elementarne čestice koje su prenosioci takozvane slabe interakcije – jedne od četiri sile koje upravljaju ponašanjem materije u univerzumu.\nOd selidbe faraona do obnove Hilandara\nPunih 60 godina, Društvo konzervatora Srbije (DKS) čuva srpsko kulturno nasleđe. Ova strukovna organizacija okuplja 203 stručnjaka iz oblasti zaštite kulturnih dobara koji, pored projekata DKS-a, obavljaju konzervatorske radove u zavodima, bibliotekama, arhivima i drugim ustanovama u kojima su zaposleni. Među njima su arhitekte, inženjeri, slikari konzervatori, istoričari umetnosti, etnolozi i drugi eksperti zaduženi za očuvanje srpskog kulturnog nasleđa ne samo u Srbiji nego i u inostranstvu, kaže predsednik DKS-a Aleksa Ciganović. Priča o DKS-u, dodaje, počinje 1958. formiranjem podružnice Društva konzervatora Jugoslavije na trećem Jugoslovenskom savetovanju o zaštiti kulturnog nasleđa zemlje u Vrnjačkoj Banji. Novoosnovana srpska sekcija vremenom prerasta u DKS, koji je u\n20.02.2018 u 14:35\nŽENEVA – Jedna od međunarodnih istraživačkih grupa u CERN-u, u kojoj rade i istraživači iz Srbije, poznata kao kolaboracija ATLAS, izazvala je veliku pažnju nakon što je 6. februara objavila rad u časopisu European Physical Journal C. Reč je o prvom merenju mase W bozona sa visokom preciznošću na Velikom sudaraču hadrona (Large Hadron Collider, LHC), najmoćnijem akceleratoru današnjice. W bozon je jedna od dve elementarne čestice koje su prenosioci takozvane slabe interakcije - jedne od četiri sile koje upravljaju ponašanjem materije u Univerzumu. U saopštenju Instituta za fiziku navodi se da na ovom projektu učestvuju i dva istraživača iz Srbije koji su saradnici ATLAS kolaboracije i to zajedno sa istraživačima iz francuskog instituta CEA-Saclay, zatim Univerziteta u Majncu,\nBeograd na Floridi\nUAmerici ima oko 4.000 univerziteta, što i nije vest za novine, ali jeste ako se zna da je Srpkinja na čelu jednog od njih. Gordana Pešaković je dekan Poslovnog fakulteta Herzing univerziteta u Orlandu na Floridi i verovatno je danas jedina žena srpskog porekla koja je na čelu jedne ovakve institucije u Americi. Gostujući je profesor na univerzitetima u Kini, Argentini, Tajlandu, Čileu... Ova neverovatna žena puna energije i ideja, koja priča kao da predaje književnost, uz lekcije o međunarodnom biznisu, uči Amerikance o metodama naučnoistraživačkog rada, mikro i makro ekonomiji... Napisala je šest knjiga poezije i jednu putopisa, ima prijatelje širom


Čuveni ASTROLOG UPOZORAVA: Oktobar će biti pun KRIMINALA, ljubomore, TEŠKIH REČI, ali i neverovatnih PREOKRETA\nMagazin Novosti/Treće oko/M.Šašić · · Komentara: 0\nMerkur u znaku Škorpije boravi još od 28. septembra i tu će se zadržati do 2. decembra ove godine.\nRazlog ovako dugačkog boravka u ovom znaku je retrogradno kretanje Merkura od 14. oktobra do 4. novembra - stavljaće naglasak na neverovatno snažnu intuiciju i na neverovatno snažno poniranje u dubinu stvari.\nOmogućiće izuzetno naglašen dar zapažanja (uglavnom objektivan) ali i osobinu da se kritikuje i osuđuje i to retko na blag način.\nMerkur u znaku Škorpije će vas naterati, da ako treba nešto da kažete, to bude na direktan način i tačno onako kako i mislite ili nećete reći ništa držeći se stava da neke reči vrede više kad se oćute. Sa ovakvim Merkurom neće se baš previše birati reči i neće se obazirati na osećanja drugih.\nMerkur u znaku Škorpije naglašava i tajnovitost što za posledicu ima da se planovi prave tajno a priča se samo ako to ima upotrebnu vrednost i može da posluži svrsi (predumišljaj).\nNaglašava tajnovitost, intrige, ljubomoru\nMerkur ovde naglašava i veliku odlučnost i hrabrost mada više naglašenu snalažljivost u savladavanju prepreka koje do sada niste uspevali da savladate. Često se uradi i ono što izgleda nemoguće za uraditi.\nU lošem horoskopu Merkur će pojačati neke loše osobine kao što su sklonost kriminalu, spletkarenju, intrigama i sklonost promišljanja i delovanja uvek iz zadnjih namera kao i opsednutost seksom i najgorim ljubomorama odnosno nepoverenju ka drugima.\nOvnovima stiže novac, Biku preljuba, Lavovima razrešenje, Devicama dobitak i putovanja!\nOvnovima ovakav položaj donosi uglavnom dobre prihode, Bikovima duple veze ali i mogućnost braka, Blizancima uglavnom dobre poslove, Rakovima uspeh u raznim zamršenim situacijama, Lavovima rešavanje pitanja nekretnina, Devicama dobitke i putovanja.\nVagama donosi dobre finansije, Škorpijama snalažljivost i uspeh, Strelčevima priliku da plasiraju ideju ili proizvod, Jarčevima nezavisnost i ekonomski uspeh, Vodolijama povoljnosti u karijeri i Ribama putovanja i sposobnost da shvate greške i isprave ih.\nribe i device


Mirovni savet u Kabulu podržao pregovore sa Talibanom\nAvganistanski delegati na mirovnoj konferenciji u Kabulu saopštili su da pružaju punu podršku planovima predsednika Hamida Karzaija za mirovne pregovore sa Talibanom u nameri da se okonča skoro devetogodišnji rat.\nOko 1600 delegata podržalo je plan predsednika Karzaija, na kraju trodnevnog mirovnog sastanka, džirge, u glavnom gradu Avganistana. Zamenik predsedavajućeg džirge, Kijamudin Kašaf, pročitao je završni tekst rezolucije kojom se poziva na formiranje komisije koja će predvoditi nastojanja za otvaranje razgovora sa Talibanom.\nSavet je saopštio da bi ekstremiste, koji budu hteli da učestvuju u mirovnom procesu trebalo ukloniti sa crne liste Ujedinjenih Nacija i da pobunjenici koji bi želeli da učestvuju moraju da prekinu veze sa Al Kaidom i ostalim terorističkim grupama.\nTokom završnog govora na konferenciji, predsednik Karzai pozvao je pripadnike Talibana i drugih ekstremističkih grupa da prekinu borbu, dodajući da je džirga otvorila jasan put za vladu.


Šeik: Novac nije problem, važna je efikasnost država - 14.05.2015, Sputnik Srbija\nŠeik: Novac nije problem, važna je efikasnost država\nŠeik Saleh Abdulah Kamel, predsedavajući Islamske komore trgovine i industrije, izjavio je na marginama „Sarajevo biznis foruma“ da novac neće biti najveći... 14.05.2015, Sputnik Srbija\n10:10 14.05.2015 (Osveženo: 10:44 24.08.2021)\nŠeik Saleh Abdulah Kamel, predsedavajući Islamske komore trgovine i industrije, izjavio je na marginama „Sarajevo biznis foruma“ da novac neće biti najveći problem, ako države pokažu efikasnost u sprovođenju dogovorenog, prenosi Tanjug.\nŠeik Seleh Abdulah Kamel je u izjavi za Tanjug rekao da je taj događaj, na kom političari, biznismeni i bankari razmenjuju iskustva i ideje, veoma važan za region.\nIpak, na onima koji donose odluke je da pomognu da se dogovoreno sprovede, rekao je šeik.\nNajbitnije je, kaže, da države pokažu efikasnost i da u tom slučaju novac neće biti najveći problem.\nŠeik Saleh Abdulah Kamel, koji će se popodne sastati sa premijerom Srbije Aleksandrom Vučićem, rekao je da je slušao njegov govor na otvaranju konferencije, te da bi bilo dobro da ostvari sve ono o čemu je govorio.\n„Slušao sam ranije danas premijerov govor, ako može da ostvari ono što je obećao, onda će to biti odlično“, rekao je šeik, koji je poreklom iz Saudijske Arabije.\nVučić je rekao da je pitanje koliko forum može da doprinese rastu investicija u regionu teško, ali i da vodi ka drugim pitanjima, koja imaju veze sa načinom na koji država funkcioniše.\n13 Maj 2015, 11:40\n„To je teško pitanje zato što vodi ka drugim pitanjima — šta vi kao region imate, koje proizvode nudite, kakav je profit, kakva je investiciona klima ali i životna sredina, na koji način vaše vlade donose odluke, da li im treba mnogo dana, meseci, godina“, rekao je šeik.\nOn je podvukao i da je najvažnije da države budu efikasne i da u tom slučaju novac neće biti najvažniji.\nVučić se danas na marginama „Sarajevo biznis foruma“ sastaje sa predsednikom Islamske razvojne banke Ahmedom Mohamedom Alijem, šeikom Salehom Abdulahom Kamelom, kao i zamenikom predsednika turske vlade Alijem Babadžanom, koji su takođe učestvovali na „Sarajevo biznis forumu“.\nTim susretima premijer završava drugu po redu posetu Sarajevu od kada je na premijerskoj funkciji.


OHR o nesmotrenim potezima Srbije u BiH: "Odluke u vezi sa državnom imovinom trebale da se donose na nivou države, podržavamo investicije, ali..."\nVisoki predstavnik u BiH podržava direktne investicije koje će podržati ekonomski rast BiH i prosperitet građana. Ali, svi poduzeti ili planirani akti i aktivnosti moraju biti u potpunosti u skladu s Ustavom BiH i odluka Ustavnog suda BiH, kazali su iz Ureda visokog predstavnika.\n“Dobro poznat stav visokog predstavnika je da su direktne strane investicije izrazito dobrodošle jer izravno podržavaju snažniji ekonomski rast BiH i prosperitet svih građana. Međutim, u ovom, kao i u svim ostalim slučajevima vezanim za strane investicije, razborito i pravno valjano postupanje bi garantiralo ulaganje na osnovu pravne sigurnosti i ugovorne predvidljivosti. S tim u vezi, visoki predstavnik podsjeća da je u svojoj prethodnoj praksi Ustavni sud Bosne i Hercegovine utvrdio da se vode kao javna dobra smatraju državnom imovinom, a da to, kao i u slučaju susjednih i drugih država, uključuje i ‘kopnene vode’, te da bi odluke u vezi sa državnom imovinom trebale da se donose na nivou države BiH, s obzirom da država BiH ima isključivu nadležnost za odlučivanje o statusu državne imovine”, navodi se u odgovoru OHR-a koji je dobio N1.\n“OHR podsjeća da svi poduzeti ili planirani akti i aktivnosti moraju biti u potpunosti u skladu s Ustavom Bosne i Hercegovine, koji kaže da su odluke Ustavnog suda Bosne i Hercegovine konačne i obavezujuće i da se moraju poštivati”, navodi se u stavu OHR-a.\nOznačeno Hidroelektrane na DriniIstaknutoOHR


Sektor vazdušnog tereta „mora biti spreman“ za međunarodnu distribuciju vakcina\nMeđunarodno trgovinsko telo IATA izdalo je smernice za koje kaže da će osigurati da je vazdušna industrija tereta spremna da podrži rukovanje velikim brojem, transport i distribuciju vakcine Covid-19.\nDate su preporuke vladama, logistici i lancima snabdevanja u pripremi za, najveću i najsloženiju globalnu logističku operaciju koja je ikad preduzeta.\nGeneralni direktor i izvršni direktor IATA-e Alekandre de Juniac rekao je: „Isporučivanje milijardi doza vakcine koja se mora efikasno transportovati i čuvati u dubokom smrznutom stanju celom svetu podrazumevaće izuzetno složene logističke izazove u lancu snabdevanja. Iako je neposredni izazov primena mera testiranja Covid-19 za ponovno otvaranje granica bez karantina, moramo biti spremni kada vakcina bude spremna.“\nSmernice pozivaju vlade i lance snabdevanja da se pozabave dostupnošću skladišnih objekata sa kontrolisanom temperaturom i nepredviđenim situacijama kada takvi objekti nisu dostupni, kao i definisanjem uloga i odgovornosti strana uključenih u distribuciju vakcina, posebno državnih organa i nevladinih organizacija.\nZa preduzeća u logistici i industriji lanca snabdevanja, IATA je rekla da se treba pozabaviti kapacitetom i povezanošću, jer su globalne rute dramatično smanjene širenjem virusa.\nTakođe je pozvao sektor da se pozabavi objektima i infrastrukturom potrebnim za distribuciju i skladištenje objekata koji bi vakcinu održali u „duboko smrznutom“ stanju.\nIATA je takođe pozvala vlade i preduzeća da se pozabave upravljanjem granicama, uključujući uvođenje brzih procedura za dozvole preleta i sletanja za operacije koje nose vakcinu Covid-19, kao i potencijalno carinsko rasterećenje.\nKonačno, rečeno je da moraju biti uspostavljeni aranžmani koji će osigurati da pošiljke ostanu sigurne od neovlašćene upotrebe i krađe.


EYOF 2019 potpisao sporazum sa kompanijom Gebrüder Weiss\nNaslovnica NAJNOVIJE EYOF 2019 potpisao sporazum sa kompanijom Gebrüder Weiss\nEYOF 2019 danas je potpisao sporazum sa kompanijom Gebrüder Weiss. Sporazum o saradnji potpisali su direktor kompanije za BiH Almir Jonuz i direktor EYOF 2019 d.o.o. Senahid Godinjak.\nSaradnja sa EYOF 2019 ogledat će se u pomoći u transportu i logistici što je ujedno i glavna djelatnost ove kompanije.\n“Želim da se zahvalim kompaniji Gebrüder Weiss koja je prepoznala projekat EYOF 2019 kao jedan od projekata u kojima želi dati svoj doprinos u razvoju sporta u BiH, ali prije svega u razvoju podrške mladim ljudima na jednom putu sazrijevanja i postizanja vrhunca njihove karijere. Značajan doprinos nam je dala u kontekstu logističke podrške, a posebno u trenucima kada je logistička operacija jedna od najznačajnijih na EYOF-u 2019”, rekao je Godinjak.\nAlmir Jonuz direktor kompanije za BiH istakao je veliko zadovoljstvo zbog podrške projektu EYOF 2019 u ime kompanije, ali i u ime kompletnog koncerna.\n“Reinkarnacija sporta iz 1984. nam je dala krila i na taj način smo željeli da učestvujemo sa logističkom podrškom, što i najbolje radimo. Moram reći da država Austrija, kao izrazito skijaška zemlja, ali i firma Gebrüder Weiss je sa velikim zadovoljstvom prihvatila podršku ovom projektu”, izjavio je Jonuz.\nKompanija nastavlja da podržava sportske događaje. Kompanija Gebrüder Weiss ima historiju staru već više od 500 godina. Počevši od naših domaćih tržišta, u regionu od Alpa do Dunava te u istočnoj Evropi, danas su specijalizovani za sve vrste prevoza s jednog kontinenta na drugi, bilo da se radi o kopnenom, vazdušnom ili pomorskom saobraćaju.\nS više od 7.000 zaposlenika, 150 vlastite Gebrüder Weiss se ubraja među vodeće evropske transportno-logističke kompanije u Evropi.


SVETSKI LIDERI JEDINSTVENI U OSUDI TERORIZMA: Evropa je u ratu i potrebna je moblizacija\n22-03-2016 14:01 Vesti u fokusu Svet Planeta\nSvetski lideri osudili su napade u Briselu nazvavši ih terorističkim aktima.\nAerodrom u Briselu (Foto: Jutjub)\nEvropski lideri i Rusija osudili su jutrošnje napade u Briselu i ponudili pomoć Belgiji dok su, istovremeno, u svojim zemljama sazvali hitne sastanke kabineta iz predostrožnosti. Povodom današnjih napada u Briselu, francuski predsednik Fransoa Oland je izjavio da je "cela Evropa napadnuta". "Napadima u Briselu, pogođena je cela Evropa", rekao je Oland u saopštenju. Francuski predsednik je pozvao "celu Evropu da preduzme krucijalne mere kako bi se suočili sa ozbiljnim rizicima", prenosi AFP.\nFrancuski predsednik sazvao je hitan sastanak sa premijerom Manuelom Valsom, ministrom odbrane Žan-Iv Le Drijanom i ministrom unutrašnjih poslova Bernarom Kaznevom. Evropa je u ratu i potrebna je mobilizacija, rekao je francuski premijer Manuel Vals posle jutrošnjih eksplozija u Briselu, ocenivši da je opasnost danas još veća nego što je bila pre napada u Parizu novembra 2015. "Evropa je u ratu već nekoliko meseci", rekao je on francuskim medijima, dodavši da su i eksplozije koje su jutros uzdrmale Brisel "ratni čin pred kojim se treba mobilisati". On je izneo uveravanja da će francuska vlada i snage bezbednosti i dalje biti krajnje budni, mobilisani i odlučni pred terorizmom. Vals je, takođe, izrazio solidarnost i saosećanje sa belgijskim narodom, prenosi francuska televizija RTL. Francuski ministar unutrašnjih poslova Bernar Kaznev je objavio da je raspoređeno 1.600 dodatnih policajaca na francuskoj teritoriji, naročito u vazdušnom, pomorskom i železničkom saobraćaju. Ruski predsednik Vladimir Putin osudio je ove, kako kaže, varvarske napade. "Borba protiv ovog zla zahteva najaktivniju međunarodnu saradnju", poručio je Putin, preneo je Tas.\nBritanski premijer Dejvid Kameron zakazao za danas hitan sastanak kabineta i poručio da će Velika Britanija "učiniti sve što može da pomogne". U Velikoj Britaniji je proglašen "ozbiljan" nivo pretnje od terorizma što je drugi najveći nivo na skali od jedan do pet.\nNemački ministar pravde Hajko Mas napisao je na svom Tviter nalogu da je danas "crni dan za Ervopu" i ocenio da "užasni događaji u Briselu utiču na sve nas". Holandski premijer Mark Rute ocenio je da je Belgija "ponovo meta kukavičkih i smrtonosnih napada", preneo je AP. Rute je sazvao sastanak vladinog ministarskog kriznog štaba upožorivši da je neohodna dodatna opreznost u Holandiji i najavio da će u toj zemlji biti preduzete sve neophodne mere predostrožnosti.\n"Naša srca su sa žrtvama i njihovom rodbinom. Holandija je spremna da pomogne i podrži naše južne susede na svaki mogući način", poručio je Rute. Austrijski ministar spoljnih poslova Sebastijan Kurc izjavio je da je šokiran terorističkim napadima u Briselu, i zatražio otvaranje specijalne linije za austrijske građane, koji borave u poseti Briselu.\nJutrošnje napade na aerodromu i metro stanici u Briselu evropski zvaničnici ocenili su kao"terorističke akte" i izrazili svoju osudu. Visoka predstavnica EU za spoljnu politiku i bezbednost Federika Mogerini istakla je da su eksplozije u Briselu veoma tužan dan za Evropu, preno je AFP. Predsednik Evropskog saveta Donald Task nazvao je napde u Briselu "teroristickim aktom". "Ja sam zapanjen jutrošnjim eksplozijama na aerodromu Zavantem i u Evropskoj četrti u Briselu koje su izavale nekoliko nevinih žrtava i povredile mnoge druge", saopštio je Task. Prema nejgovim rečima, ovo je još jedan dokaz na šta su sve teroristi spremni u mržnji i nasilju. "Teror je pogodio srce Evrope. Moje misli su sa žrtvama i njihovim voljenima. Ostanimo snažni, neustrašivi i verni našim vrednostima", poručio je evropski komesar za proširenje Johanes Han na svom Tviter nalogu. U Briselu se očekuje i konferencija za novinare belgijskog premijera. Izvor: Tanjug\nAMERIKA PROTIV OSTATKA SVETA: Ko bi pobedio u ratu?\nVUČIĆ U PRIPRAVNOSTI: Bez panike i straha, ne postoje potpune garancije da se teroristički napadi neće desiti\nIslamska država: Mi smo napali Brisel


Mihajlović: Radovi na gasovodu od Zlatibora do Prijepolja kreću početkom sledeće godine - PPmedia\nPosted on\t28 октобра, 2021 2:44 pm by adminpp033\nPrijepolje/Priboj/Nova Varoš/Užice – Potpredsednica Vlade i ministarka rudarstva i energetike, prof. dr Zorana Mihajlović, rekla je u Priboju da će radovi na izgradnji gasovoda Zlatibor – Nova Varoš – Priboj – Prijepolje početi najverovatnije februara naredne godine i da će biti završeni za godinu dana.\n„Na sednici Vlade usvojili smo izveštaj o projektu. Neki pripremni radovi su već u toku, ali očekujemo da početkom naredne godine, verovatno u februaru, krenu radovi na izgradnji gasovoda koji će biti dug 80 km, a uložiće se 40 miliona evra. Procene ’Srbijagasa’ su da će biti sve gotovo godinu dana od početka radova, naše procene su da će radovi trajati 15 meseci, ali svakako će 2023. godine sve biti gotovo“, rekla je ona.\n„Кada je reč o industriji, o tome ćemo zajedno da razgovaramo, ali je trenutno najvažnije da se cene za domaćinstva neće menjati i da ćemo imati dovoljno i energije i energenata. Кada u aprilu budemo pravili analize, videćemo da li smo mogli i jeftinije da prođemo. Mislim da jesmo, posebno ako imamo u vidu da je EPS morao bolje i efikasnije da planira remonte, a ’Srbijagas’ da ranije počne pregovore sa ’Gaspromom’ o novom dugoročnom ugovoru. Svakako ćemo više znati posle sastanka predsednika Vučića i Putina. Ali, bez obzira na trenutnu krizu, moramo da razmišljamo o tome da budemo samodovoljni. Da povećamo kapacitete koji koriste OIE, pre svega velike HE, gasne elektrane, solarne i vetroelektrane, jer je cilj države da imamo dovoljno energije i ujedno zdravu životnu sredinu“, istakla je ona.\nОзнаке: gasovod, Krsto Janjušević, vesti Zlatiborski okrug, VLADA SRBIJE, Zorana Mihajlović


Politika MMF-a je pogrešna – Nadlanu.com\nPolitika MMF-a je pogrešna\nObjavljeno 1. maja 2012. / 11:38:24\nKRAGUJEVAC, 1. maja 2012. (Beta) – Predsednički kandidat koalicije oko Socijalističke partije Srbije Ivica Dačić ocenio je u utorak da politika “stezanja kaiša koju nameće MMF stvara velike štete Srbiji”.\n“Mi se apsolutno zalažemo za suprotno, niko nama sa strane ne može da komanduje da li će Srbija prodati svoja javna preduzeća ili ne. Sada MMF kao uslov postavlja da Srbija što pre rasproda svoja javna preduzeća”, rekao je Dačić agenciji Beta u Kragujevcu kod hotela “Šumarice”, gde socijalisti tradicionalno organizuju prvomajski uranak.\n“Nije nam bilo dovoljno što smo popljačkali sva ova društvena preduzeća za ovih 12 godina, nego treba da prodamo i ono što je jedino u Srbiji vredno ostalo”, rekao je predsednik SPS-a.\nPrema njegovim rečima, MMF od Srbije traži i da se smanje fondovi za plate.\n“Apsolutno mislim da je to pogrešna politika i pod hitno plate moraju da se povećaju u društvenom, državnom i privatnom sektoru, da se napravi ekonomski program razvoja i da se izbriše razlika izmedju domaćih i stranih investitora, s tim što strani investitori moraju da poštuju domaće zakone, prava radnika i sindikata”, rekao je Dačić.\nDačić je gradjanima čestitao 1. maj, Medjunarodni praznik rada.


Microsoft je objavio prvi zvanični Windows 11 preview\nPočetnaVestiSoftware/WebWindowsMicrosoft je objavio prvi zvanični Windows 11 preview\n29.06.2021 11:00 | 0 Software/Web\nWindows fanovi, insajderi i developeri mogu da iskuse Windows 11, jer je Microsoft počeo sa isporukom prve preview verzije operativnog sistema Windows Insider-ima.\nOva verzija platforme će omogućiti uvid u prerađeni interfejs operativnog sistema, sa centralno postavljenim i redizajniranim Start menijem i poboljšanim upravljanjem prozorima. Na neke naprednije funkcija korisnici će morati da sačekaju, kao što je Microsoft Teams chat i kompatibilnost sa Android aplikacijama.\nKorisnici, koji žele da isprobaju Windows 11 preview build, potrebno je da se na vebu prijave u "Windows Insider Program" sekciju u okviru Windows 10 podešavanja. Potrebno je da korisnik bude siguran da njegov PC zadovoljava minimalne hardverske zahteve Windowsa 11, a kod ovoga će pomoći Microsoftova aplikacija za kompatibilnost.\nPrvi Insider Preview, Build 22000.51, izgleda u velikoj meri kao procurela verzija koja se pojavila pre nekoliko nedelja. Ipak, tu je i nekoliko bitnih izmena. File Explorer sada ima čistije command polje, Microsoft Store aplikacija je dobila novi interfejs, a korisnici će moći i da prilagođavaju svoju touchscreen tastaturu.\nUkoliko se upotrebljava eksterni monitor uz laptop, primetno je poboljšano iskustvo pozicioniranja, koje će plasirati prozore na odgovarajuća mesta kada se monitor uključi.\nViše detalja o Windows 11 buildu i funkcijama koje donosi, možete probaći u Microsoftovoj zvaničnoj objavi.\nNovi renderi pokazuju dizajn OnePlus Nord 2 telefona\nPotvrđene moguće veličine displeja za Galaxy Z Fold3 i Z Flip3


Bogdanović: "Krivo mi je zbog izostanaka" - Sportske.net\nBogdanović: "Krivo mi je zbog izostanaka"\nSrpski košarkaš Bogdan Bogdanović rekao je danas da žali što reprezentacija na prvenstvo Evrope putuje bez nekoliko igrača koji su bili nosici igre na prethodnim takmičenjima.\n"Pokazali smo tokom ovih priprema da i dalje igramo dobro, ali krivo mi je zbog tih izostanaka, pogotovo što će se Evropsko prvenstvo igrati sve ređe, tako da je ovo bila jedna od poslednjih šansi da ta generacija 2014. opet nastupi zajedno. Ne kažem da će se neko oprostiti od reprezentacije, ali može uvek nešto da iskrsne, kao što je Pefi... Šta je tu je, mi koji smo tu i koji smo zdravi moramo da se borimo i damo sve od sebe", rekao je Bogdanović novinarima u Beogradu.\nSelekcija Aleksandra Đorđevića biće u dosta slabijem sastavu nego što se očekivalo, pošto su zbog povreda danas otpali Nikola Kalinić i Nemanja Nedović, kao i od ranije Miloš Teodosić, Marko Simonović i Miroslav Raduljica.\nŠuter Sakramenta Bogdan Bogdanović je spreman da preuzme odgovornost.\n"Idemo da se borimo u kakvom god da smo sastavu. Prevazišao sam opterećenje, spreman sam da preuzmem veliku ulogu. Sale nam uliva neverovatnu dozu samopouzdanja, ali mi je krivo zbog povreda, baš zato što su se proredila prvenstva. Idemo polako, od meča do meča", kazao je on.\nSrbija će prvu utakmicu igrati protiv Letonije u petak od 16.00.